Preko 50 posto mladih u BiH je nezaposleno, što je najčešći razlog njihove želje da napuste svoju domovinu. Bez obzira na to, obrazovni sistem nije uspio uspostaviti vezu sa tržištem rada, tako da se i dalje veliki broj učenika i studenata školuje za biroe rada.\nPrema istraživanjima provedenim krajem prošle godine, stopa nezaposlenosti mladih u Bosni i Hercegovini četiri puta je veća od stope u zemljama Evropske unije. Sumornu statistiku dopunjava i podatak da bi više od 70 posto mladih napustilo BiH, i to sa kartom u jednom pravcu. Izvršni direktor Omladinske informativne agencije Jan Zlatan Kulenović podsjeća da je i UNDP-ovo istraživanje pokazalo da je oko 56 posto mladih u BiH nezaposleno:\n„Ono što možda će neko reći da građani BiH generalno spadaju u kategoriju nezposlenih ustvari nije potpuno tačno jer populacija između 18 i 25 godina je dva i po puta više nezaposlena, odnosno stopa je dva i po puta veća nego za stariju populaciju. Taj podatak nije zabilježen ni u jednoj drugoj tranzicijskoj zemlji.“\nKao osnovna dva razloga zbog kojih bi iselili iz BiH mladi su naveli nezaposlenost i nekvalitetan obrazovni sistem, koji im ne omogućava da budu konkurentni na tržištu rada. Istraživanja su, takođe, pokazala da je preduzetnički duh kod mladih u BiH na vrlo niskom nivou jer više od 55 odsto njih smatra da ne može pokrenuti vlastiti posao, dok 33 posto njih je obeshrabreno korupcijom, manjkom početnog kapitala, te izostankom podrške i mentorstva.\nJan Zlatan Kulenović kaže da država ima mjere namijenjene podsticanju zapošljavanja mladih, ali koje se u praksi pokazuju neefikasnim. Riječ je o milionskim iznosima u oba entiteta koji se daju poslodavcima za prvo zaposlenje visoko obrazovanim osobama na godinu dana, kaže Kulenović:\n„Većina tih mladih ljudi koji imaju visoko obrazovanje - a govorimo praktično o pet posto radne snage danas u BiH koja ima diplomu, znači izuzetno je nizak prcenat te kvalifikacije, posebno u poredbi s EU - svakako bi se najlakše zaposlile i bez te subvencije. Drugi pokazatelj govori da ti milijunski iznosi koji su potrošeni ustvari su kratkoga daha.“\nU institucijama oba entuiteta BiH ipak tvrde da puno pažnje posvjećuju zapošljavanju mladih. Ministarstvo porodice omladine i sporta RS je, po rebalansu budžeta u prošloj godini, izdvojilo 900.000 KM kao podsticaj poslodavcima za zapošljavanje mladih. Viši stručni saradnik u Ministarstvu porodice omladine i sporta Saša Ugren:\n„Iz tih sredstava je podržano ukupno 125 poslodavaca, odnosno 235 radnika. Od toga je 210 lica bilo sa srednjom stručnom spremom, a 25 lica sa višom i visokom stručnom spremom.“\nUgren dodaje da je za nastavak ovog projekta u tekućoj godini namijenjeno 2 miliona KM, od čega je u prvom tromjesečju finansijski podržano 78 poslodavaca. Jedan od njih je i Saša Gojić koji je otvorio mesnicu:\n„Ja sam pročitao u novinama da Vlada daje podsticaj za zapošljavanje mladih i ja sam skupio papire, predao i oni su odobrili. To je bio iznos od 2.500 maraka. Otvorio sam mesnicu i jednostavno - borim se.“\nU Federaciji BiH nije ništa bolja situacija. Kako navode u Ministarstvu razvoja, poduzetništva i obrta tog entiteta, prošle godine imali su poseban lot za poticaj poduzetništvu mladih. Šef pravne službe Ministarstva Aleksandar Likić:\n„Pristiglo je 157 prijava, odobrena su 74 korisnika. Ukupno raspoređenih novčanih sredstava je 350.000 maraka.“\nLikić kaže da je budžetom za ovu godinu planirano 2 miliona maraka manje nego prošle, te da zbog toga nisu mogli planirati sredstva za poticaj preduzetništva kod mladih.\nS druge strane, u RS postoji projekat za podršku samozapošljavanju mladih pod nazivom “Prava šansa”, koji provode razvojna agencija EDA iz Banje Luke i Centri civilnih inicijativa uz podršku partnera iz izvršne i zakonodavne vlasti. Novost je osnivanje garantnog fonda koji bi preuzeo rizik zaduživanja i propadanja mladog preduzetnika, a koji bi se trebao finansirati iz budžeta RS od naredne godine. Direktor agencije Slobodan Marković:\n„Prosjek svjetski govori da neko mora preuzeti značajno veći rizik neuspjeha. Ja mislim da je ovom idejom rečeno ko je taj ko treba preuzeti rizik. Obično su to država i državni budžet.“\nI Sarajevska razvojna agencija - SERDA u toku ove godine provodi nekoliko projekata kojima su ciljna grupa mladi. To su Kreditno garantni fond, Poslovni inkubator i Centar za prekvalifikaciju. Projekt menadžer SERDE Slaviša Ćeranić:\n„Cilj projekta Kreditno garantni fond za mlade jeste da se mladima obezbijede povoljni izvori finansiranja za njihove ideje. Suština Fonda odslikava se u tome što su i elementi kredita dosta povoljniji u odnosu šta nude komercijalne banke i mikrokreditne organizacije.“\nProjekat Poslovni inkubator podrazumijeva pomoć mladima u subvencioniranoj cijeni poslovnog prostora, u registraciji preduzeća, izradi biznis planova i drugim vrstama tehničke pomoći - objašnjava Ćeranić.


četvrtak, 05 novembar 2015 08:05\nSrpski fudbaler je u nemilosti kod Roberta Mančinija u Interu, nije odigrao nijedan meč ove sezone.\nNekadašnji srpski reprezentativac Nemanja Vidić mogao bi da pređe u rimski Lacio u januaru, prenose italijanski mediji.\nU međuvremenu, Lacio se dosta muči, posebno u odbrani jer ima drugu najgoru u Seriji A, a povredio se i Stefan de Fraj.\nPored Vidića, Rimljani su zainteresovani i za 23-godišnjeg Georgija Terzijeva iz bugarskog Ludogoreca, kojem na leto ističe ugovor.\nIpak, ekipa iz Razgrada traži 6 miliona evra za štopera.\nImamo 2446 gostiju na mreži


Univerzitet u Novom Sadu - MEMORANDUM O RAZUMEVANJU IZMEĐU UNIVERZITETA U NOVOM SADU I ĐAO TONG UNIVERZITET U ŠANGAJU\nMEMORANDUM O RAZUMEVANJU IZMEĐU UNIVERZITETA U NOVOM SADU I ĐAO TONG UNIVERZITET U ŠANGAJU\nUniverzitet u Novom Sadu i Đao Tong Univerzitet u Šangaju (Shanghai Jiao Tong University – SJTU), Narodna Republika Kina, potpisali su u septembru 2018. godine Memorandum o razumevanju.\nĐao Tong Univerzitet u Šangaju (Shanghai Jiao Tong University – SJTU) je sveobuhvatan univerzitet svetskog ranga koji je pod direktnim okriljem Ministarstva prosvete Narodne republike Kine. Od osnivanja 1896. godine i tokom istorije duge 121. godinu, Đao Tong Univerzitet je postao vrhunski međunarodni univerzitet fokusiran na istraživanje. Rangiran je između 101. i 150. mesta na Šangajskoj rang listi vodećih svetskih univerziteta.\nĐao Tong Univerzitet u Šangaju obuhvata 28 fakulteta/departmana, 21 istraživačku instituciju, 13 univerzitetskih bolnica, 2 instituta za medicinska istraživanja, kao i 6 preduzeća u svom sastavu. Na Univerzitetu studira 16.195 studenata osnovnih studija i 30.270 studenata masterskih i doktorskih studija, kao i 2.401 strani student. Akademsko osoblje Univerziteta broji 2.835 članova, od kojih su mnogi članovi Kineske akademije nauka i Kineske akademije inženjerstva i dobitnici su mnogobrojnih nagrada. Đao Tong Univerzitet u Šangaju sadrži 64 studijska programa osnovnih studija koji pokrivaju 9 osnovnih oblasti: ekonomija, pravo, književnost, prirodne nauke, inženjerstvo, poljoprivreda, medicina, menadžment i umetnost. Činjenica da Đao Tong Univerzitet ima brojne laboratorije, istraživačke centre i institute, razvojne i inovacione centre svedoči o visokom nivou naučnog, istraživačkog i inovativnog potencijala ovog Univerziteta.\nĐao Tong Univerzitet u Šangaju nudi razne programe stipendiranja za domaće i strane studente, dok Fakultet za nauku o materijalima i inženjerstvo (School of Material Science and Engineering – SMSE) u sklopu Đao Tong Univerziteta iz Šangaja svake godine organizuje Međunarodnu letnju školu naprednih materijala (“Zhi-Hong” International Summer School of Advanced Materials) čiji je cilj promovisanje interaktivne kulturne i akademske razmene između vrhunskih naučnika i studenata diplomskih i poslediplomskih studija širom sveta. U toku 2016, 2017. i 2018. godine letnju školu su uspešno pohađali i studenti Univerziteta u Novom Sadu.


RTS :: Vatutin: Teodosiću Mundobasket važniji od kluba\nKošarka Vatutin: Teodosiću Mundobasket važniji od kluba\nponedeljak, 11. feb 2019, 12:27 -> 18:22\nIzvor: RTS, Izvestija\nVatutin: Teodosiću Mundobasket važniji od kluba\nPredsednik CSKA Andrej Vatutin razgovarao je sa Milošem Teodosićem o eventualnom povratku srpskog košarkaša u Evropu i otkrio da kapiten reprezentacije više razmišlja od Mundobasketu i prinovi nego o budućim klupskim angažmanima.\nTeodosić je nedavno dobio otkaz u Klipersima, a pošto ga niko od NBA klubova nije angažovao, jedan od najboljih evropskih košarkaša na putu je da se vrati u Evropu. Ipak, Milošu se ne žuri...\n"Koliko sam razumeo, on nije doneo odluku o budućnosti. Da li će se odmah vratiti u Evroligu ili će se odmoriti i zalečiti sve povrede kako bi bio spreman za Mundobasket. Želi da igra za reprezentaciju i namerava da uradi sve što je moguće kako bi bio spreman za Mundobasket", rekao je Andrej Vatutin, predsednik CSKA iz Moskve.\n"Armejci" bi rado vratili bivšeg vojnika, ali Vatutin kaže da Miloš ima druge planove.\n"Miloševa žena očekuje njihovu prvu prinovu, a on želi ono što je najbolje za porodicu. Košarka nije jedino o čemu razmišlja", dodao je Vatutin.\nTeodosić je proveo šest sezona u CSKA pre nego što se u leto 2017. godine otisnuo "preko bare", ali nije imao sreće sa povredama, pa je u poslednjih nekoliko meseci sedeo na klupi Klipersa.\n(utorak, 12. feb 2019, 14:04) - Dragan [neregistrovani]\n(utorak, 12. feb 2019, 00:26) - anonymous [neregistrovani]\n(ponedeljak, 11. feb 2019, 17:38) - anonymous [neregistrovani]\n(ponedeljak, 11. feb 2019, 16:35) - Petar [neregistrovani]\n(ponedeljak, 11. feb 2019, 16:11) - anonymous [neregistrovani]\n(ponedeljak, 11. feb 2019, 15:39) - anonymous [neregistrovani]\n(ponedeljak, 11. feb 2019, 15:30) - anonymous [neregistrovani]\n(ponedeljak, 11. feb 2019, 14:54) - Сава [neregistrovani]


Profesionalci sa Kosova izgrađuju veštine, stiču uverenja | Archive - U.S. Agency for International Development\nHome » Reports & Data » Progress » Transforming Lives » Profesionalci sa Kosova izgrađuju veštine, stiču uverenja\nEljvin Malja (desno) razgovara o Programu stipendija za transformaciono liderstvo sa kosovskim ministrom obrazovanja, nauke i tehnologije, Arsimom Bajramijem.\nUverenja, diplome sa univerziteta iz SAD podižu standarde zapošljavanja\n“U smislu posla, ja već koristim novo uverenje. Razgovaram sa jednim američkim investitorom.“\nJanuar 2016. godine – Kao stručnjak za informacionu tehnologiju, Eljvin Malja je znao da su mnogi poslodavci spremni da zaposle radnike sa specijalizacijom u oblasti IT revizije. Njegov poslodavac—Trezor Ministarstva finansija Kosova—želeo je da izvrši propisnu IT reviziju svojih sistema.\nTražio je studijski program u oblasti IT revizije, a onda je shvatio da takav ne postoji na Kosovu. Onda, kada je čuo za USAID-ov Program za transformaciono liderstvo (TLP), prijavio se. Program nudi mogućnosti da se studira na univerzitetima u Sjedinjenim Američkim Državama za sticanje master diplome ili profesionalnog uverenja.\nPosle postupka prijavljivanja koji je obuhvatio ocenu eseja i razgovore, Malja je stigao u Institut tehnologije Ilinois (IIT) u Čikagu, januara 2015. god. Samo posle pet meseci, postao je prvi učesnik programa koji se vratio na Kosovo. „Pokušavam da vidim kako bih mogao da podignem svest o propisnom upravljanju IT“, kaže Malja. „Ima puno ulaganja u IT, ali malo nadzora.“\nSada je dobro pripremljen da vrši proveru bezbednosti mreže i zaštite podataka od visokotehnološkog kriminala. Napisao je svoju istraživačku tezu o tome kako primeniti ISACA (Revizija informacionih sistema i kontrolna asocijacija) standarde na nivou uprave, a sada to radi u Trezoru Kosova.\nISACA daje uverenja za sertifikovane revizore informacionih sistema, ili CISA, koja su poznata širom sveta. Malja se sprema za ispit i raduje se osnivanju prvog ogranka ISACA na Kosovu—kako sve više profesionalaca stiče iskustvo i akreditaciju koju mnogi poslodavci žele.\nIl Zagrađa je takođe dobio profesionalno uverenje preko Programa za transformaciono liderstvo, ali je studirao korporacijski finansijski obračun na UCLA. Preko svoje kompanije već 10 godina pruža usluge knjigovodstva. Sada, smatra da će mu njegovo uverenje pomoći da poveća svoj kredibilitet kod stranih investitora.\nKaže da, iako je stekao profesionalno uverenje, smatra da će ljudi to više poštovati kako se brzo rastuća privreda Kosova bude razvijala.\n„U smislu posla, ja već koristim novo uverenje. Razgovaram sa jednim američkim investitorom“, kaže on, konstatujući da je strani investitor bio zainteresovaniji da razgovara sa njim zato što je stekao dato uverenje.\nZa njegovu oblast, srećan je što je odlučio da stekne profesionalno uverenje. „Znam ljude sa master diplomama, a oni koji imaju profesionalno uverenje izgleda da to više cene“, kaže Zagrađa. „Lakše je takođe biti odsutan kraće vreme.“\nCilj Programa za transformaciono liderstvo, koji traje od februara 2014. god. do februara 2019. god. jeste da se poveća broj obrazovanih stručnjaka kako bi se ojačala tranzicija Kosova ka demokratskoj, slobodnoj tržišnoj ekonomiji. Do sada, u komponenti stipendija učestvovalo je 167 Kosovaca: 130 u programima master studija, 33 u programima profesionalnog uverenja i četvoro profesora na razmeni sa partnerskim univerzitetima. Prvih 11 završilo je svoje programe i vratilo se na Kosovo.\nProfesionalci sa Kosova izgrađuju veštine, stiču uverenja.pdf\nPravni centar Kosova ubrzava izveštaje i podatke


Radonjićev intervju pred gostovanje Igokei - Sportske vesti - ProSport\nPočetna»Sportske vesti»Košarka»ABA liga»Radonjićev intervju pred gostovanje Igokei\nRadonjićev intervju pred gostovanje Igokei\nAutor ProSport 26/12/2020 ABA liga, Košarka, Košarkaški klub Crvena zvezda, Sportske vesti\nKošarkaši Crvene zvezde gostuju sutra od 17 časova Igokei i to prvi put pod vođstvom novog trenera Dejana Radonjića, nakon odlaska Saše Obradovića.\nOn je povodom ovog duela održao konferenciju gde je preneo svoje utiske i kako da budu bolji na parketu i van njega.\n“Očekuje nas zahtevna utakmica protiv odličnog rivala, koji je svojim dosadašnjim igrama pokazao da može svakoga da pobedi u ABA ligi i da se nada visokom plasmanu u regionalnom takmičenju. Njihov skor i pozicija na tabeli nisu slučajnost, što govore i nastupi u FIBA Ligi šampiona. Potrebno je da iskontrolišemo njihove najbolje igrače i da dobrom koncentracijom i odgovornom igrom gradimo put do pobede”, izjavio je Dejan Radonjić.\nCrveno-beli trenutno imaju skor od 9 pobeda i samo jednog poraza, dok ekipa Igokee ima odličan skor od 8 pobeda i samo dva poraza ove sezone u ABA ligi. Kapiten ekipe Branko Lazić je povodom toga imao šta da kaže:\n“Sam pogled na tabelu, njihova pozicija i skor pozivaju na maksimalnu mobilnost. Imaju odličan tim i nekoliko izvanrednih individualaca koji mogu da naprave mnogo problema svakoj ekipi. Maksimalno ih uvažavamo, ali želimo da dođemo do bodova i moraćemo da odigramo izuzetno borbeno i angažovano”, izjavio je Lazić.\nPrethodna vestArsenal slavio u londonskom derbiju\nSledeća vest Gordić odlazi, u Partizan stiže Amerikanac sa NBA iskustvom?


Kapitalni projekti važni za razvoj grada - Pirot Plus Online\n16. avgust 2012. 11:52 Lokalna samouprava Pirot Plus Online\nKapitalni projekti na osnovu kojih će se grad dalje razvijati biće realizovani u saradnji sa nadležnim Ministarstvima i Evropskom unijom, kaže Branislav Kostić, pomoćnik predsednika opštine. Reč je o realizaciji važnih projekta i to povezivanju petlje Pirot zapad sa industrijskom zonom, izrada Intermodalnog logističkog terminala i izrada prečistača otpadnih voda sa kolektorom, kaže Kostić.\n-Poznato je da se Korido 10 uveliko gradi, ostalo je da se uradi deo deonice, obilaznica oko Pirota. Sada se utvrdjuju detalji za odvijanje saobraćaj na delu petlje Pirot zapad. Jedna od mogućnosti je da na delu od tunela Sarlah sadašnji magistralni put Pirot-Niš postane deo auto -puta a da se paralelno uraditi put od tunela, iza industrijskog kompleksa ,do uključenja na put Pirot-Knjaževa-kaže Kostić.\nIako je reč o projektima za čiju realizaciju je potreban duži vremenski period Kostić kaže da očekuje da se realizuju po planu. Kada je reč o realizaciji započetih projekata Kostić kaže da se oni odvijaju planiranom dinamikom . U toku su pripremni radovi na rekonstrukciji Omladinskog stadiona.


Košarac: Uključiti bh. ekspertski tim u izradu studije o Trgovskoj gori\nOn je u dopisu upućenom predsjedavajućem Eskpertskog tima izrazio podršku nastavku saradnje domaćih eksperata s nadležnim institucijama u Hrvatskoj kako bi se doprinijelo rješavanju postojećeg problema, koje će biti usmjereno na zaštitu života i zdravlja stanovništva u 13 općina u slivu rijeke Une, kao i očuvanje prirodne sredine\nMinistar spoljne trgovine i ekonomskih odnosa BiH Staša Košarac zatražio je da članovi Ekspertskog tima iz BiH budu uključeni u izradu studije o opasnosti od zemljotresa na lokalitetu Trgovska gora, koju je pokrenuo Fond za finansiranje razgradnje Nuklearne elektrane “Krško” iz Hrvatske.\n”Smatram da je neophodno da članovima Ekspertskog tima BiH bude omogućeno da se, paralelno s nadležnim tijelima iz Hrvatske, aktivno uključe u proces izrade studije o opasnosti od zemljotresa na Trgovskoj gori, kao potencijalnoj lokaciji za izgradnju odlagališta za radioaktivni otpad i istrošeno nuklearno gorivo”, istakao je ministar Košarac.\nOn je u dopisu upućenom predsjedavajućem Eskpertskog tima izrazio podršku nastavku saradnje domaćih eksperata s nadležnim institucijama u Hrvatskoj kako bi se doprinijelo rješavanju postojećeg problema, koje će biti usmjereno na zaštitu života i zdravlja stanovništva u 13 općina u slivu rijeke Une, kao i očuvanje prirodne sredine.\n”Na prethodnim sastancima članova Koordinacionog tijela s predstavnicima Ekspertskog i Pravnog tima, informiran sam da je, nakon mog razgovora s ministrom privrede i održivog razvoja Hrvatske Tomislavom Ćorićem u Zagrebu, intenzivirana komunikacija i razmjena potrebnih dokumenata između domaćih i hrvatskih stručnjaka. To je praksa koju želimo nastaviti, jer smatram da je veoma značajno da se u tom duhu saradnje tretira i konkretno pitanje izrade studije o opasnosti od zemljotresa na Trgovskoj gori”, naglasio je ministar Košarac.\nOn je ponovio jedinstveni stav nadležnih institucija na svim nivoima vlasti u BiH o neprihvatljivosti izgradnje odlagališta u neposrednoj blizini granice, te ih pozvao da pruže maksimalnu podršku nastojanjima da se spriječi namjera susjedne Hrvatske.\n”Nisam optimista da će Hrvatska odustati od izgradnje spornog odlagališta na Trgovskoj gori, ali to ne umanjuje potrebu da eksperti i stručnjaci iz BiH dobiju mogućnost da paralelno s kolegama iz Hrvatske rade na terenu kako bi na osnovu naučnih i stručnih analiza utvrdili činjenično stanje. Stoga insistiram i podržavam kontinuiranu saradnju, u očekivanju da će ona rezultirati time da nadležne institucije na svim nivoima vlasti u BiH, kao i radna tijela koje je imenovalo Vijeće ministara BiH, pravovremeno dobiju sve neophodne informacije od relevantnih stručnjaka iz Hrvatske”, zaključio je ministar Košarac u saopćenju iz Ministarstva vanjske trgovine i ekonomskih odnosa BiH.\nKošarac protiv Ustava BiH: Političari neutemeljeno osporavaju projekt ‘Buk Bijela’


Škole u Evropi za vreme pandemije Covid-19 – Fondacija Tempus\nU trenutnim okolnostima uzrokovanim pandemijom, u Srbiji, kao i u mnogim državama Evrope, obrazovni sistemi su takođe suočeni sa brojnim izazovima i promenama u redovnom funkcionisanju. Ustanove svih nivoa obrazovanja i vaspitanja su u mnogim državama zatvorene. Na pitanja o tome kakva je situacija na ovom polju u Evropi, kako se nastava sprovodi i kako ustanove funkcionišu, odgovore potražite u ovom tekstu.\nNa evropskom nivou se smatra da je neka ustanova predškolskog vaspitanja i obrazovanja u potpunosti zatvorena ukoliko u nju ne mogu da idu sva deca. Čak i ako je ustanova otvorena samo za decu neophodnih radnika, ona se smatra zatvorenom. U pojedinim obrazovnim sistemima, odluka o radu predškolske ustanove je u nadležnosti prosvetnih vlasti na lokalnom nivou ili čak na nivou samih ustanova (upravnih odbora, upravnika, direktora ustanove i sl.). U tim državama se ta odluka donosi razmatranjem potreba društva na lokalnom nivou, što znači da situacija može da varira na nacionalnom nivou. Ovakvo odlučivanje o radu uspostavljeno je u skandinavskim zemljama, Belgiji, Švajcarskoj, Mađarskoj, Češkoj Republici itd.\nU većini ostalih država Evrope predškolske ustanove su na nacionalnom nivou zatvorene do daljnjeg (na primer u Velikoj Britaniji, Malti, Finskoj, Srbiji i regionu).\nU ovoj situaciji se smatra da je škola zatvorena ukoliko učenici ne mogu fizički da odu na mesto nastave, odnosno van kuće. Kao i kod predškolskih ustanova, situacija u kojoj je škola otvorena selektivno, samo za decu neophodnih radnika, ne odnosi se na ovu definiciju već se i ta škola smatra zatvorenom. Velika većina škola u Evropi je zatvorena sredinom marta, a nastava se realizuje na daljinu. Podaci prikupljeni 2.04. govore u prilog tome da se u većini zemalja nastava organizuje na sledeće načine: kroz interaktivne elektronske platforme za učenje, digitalne udžbenike i materijale, putem nacionalnih TV kanala i društvenih mreža.\nSa druge strane, svega dve evropske zemlje su zadržale na snazi odluku da škole ostanu otvorene tokom pandemije, a to su Švedska i Island. Ova mera se odnosi samo na osnovne škole, gde se sprovode stroge higijenske i procedure socijalnog distanciranja, dok su srednje škole zatvorene. U pojedinim zemljama, kao što su Nemačka i Švajcarska, pitanje trenutnog rada škola varira unutar zemlje. Škole u Srbiji i regionu su zatvorene do daljnjeg, a isti je slučaj i sa školama u Irskoj, Velikoj Britaniji, Španiji, Slovačkoj, Češkoj republici i Mađarskoj. Malta i Portugal su jedine države u kojima je doneta odluka da sve škole budu zatvorene do kraja školske godine.\nU Evropi je velik broj fakulteta i univerziteta takođe privremeno obustavio rad, a nastava za studente sprovodi se učenjem na daljinu. Ova odluka se odnosi na sve studijske programe: kratke programe studija, studije prvog, drugog i trećeg stepena (odnosno osnovne, master i doktorske studije). Broj država u kojima su visokoškolske ustanove zatvorene do daljnjeg i broj država u kojima je u planu njihovo otvaranje u narednom periodu je skoro podjednak u ovom trenutku.\nMere koje se odnose na zatvaranje visokoškolskih ustanova imaju uticaj na mnoga pitanja, a neka od njih su upis na fakultete, prijemni ispiti i školarine.\nDetaljnije o ovim podacima, kao i o drugim novostima možete saznati na sajtu Eurydice mreže u odeljku Vesti i članci. Eurydice je evropska mreža koja pruža opise obrazovnih sistema u 38 zemalja. Dodatni izvori su dostupni u odeljku Opisi nacionalnih sistema obrazovanja i u okviru uporednih studija i tematskih izveštaja.


26.01.2021. 14:22h 26.01.2021. 14:22h\nProgramski jezik Java jedan je od najtražnijih programskih jezika današnjice. Od svog nastanka 1995. godine do danas Java je jezik koji je prošao dug put i bio je među početnim izborima najvećem broju kvalifikovanih programera širom sveta, posebno onih koji se bave izradom web aplikacija.\nPredstavljamo vam 6 prednosti zbog kojih je programski jezik Java idealan za sve koji žele da jednog dana imaju siguran posao.\n1. Bićete obučeni da kreirate aplikacije za Android\nU proteklih nekoliko godina pametni telefoni Android napravili su pravi proboj i preplavili tržište, na kome je sada čak 84% korisnika uređaja sa njihovim operativnim sistemom. S obzirom na to da je za kreiranje aplikacija za Android neophodno poznavanje najzastupljenijeg programskog jezika, velika popularnosti pomenute platforme za mobilne telefone doprinela je tome da se poznavanje rada u Javi još više ceni na tržištu.\n2. Java je idealno okruženje za web programiranje\nIako postoji već duži niz godina i spada među starije programske jezike, Java se veoma efikasno može koristiti i za potrebe web programiranja. Java ima poseban set paketa za web programiranje, koji su dostupni svima. Uz ove dodatne pakete programski jezik Java ima sve potrebne servise da odgovori na potrebe web programera.\n3. Ovaj programski jezik ćete brzo savladati\nPored svih prednosti koje nudi Java, najveći deo programera opredelio se za učenje ovog programskog jezika zbog toga što je veoma jednostavan. Kako piše sajt Career carma, u pitanju je jedan od 5 jezika koje ćete najbrže savladati. Za one koji žele da postanu programeri i kreću od nule Java je prečica do željene profesije.\n4. Javu možete koristiti svuda\nJava je apsolutno nezavisan programski jezik, koji sa uspehom funkcioniše na svim operativnim sistemima. Upravo zbog toga Java programeri drže se politike „napiši jednom, primeni bilo gde”. Kodovi napisani u Javi primenljivi su na pametnim mobilnim telefonima, tablet uređajima i desktop računarima, bez obzira na njihovu platformu.\n5. Razvijena zajednica olakšava učenje\nSvi koji pokušavaju da postanu Java programeri veliku pomoć imaju u interaktivnoj globalnoj zajednici Java programera, koja je veoma razvijena. Zahvaljujući ovoj zajednici programeri širom sveta, ali i oni koji se trude da to tek postanu imaju priliku da ostanu povezani i razmenjuju svoja znanja i iskustva, koja im pomažu da napreduju. Na forumima i web sajtovima, poput StackOverFlow, Coderanch ili Oracle Java Foruma, članovima se pruža mogućnost da pokrenu diskusiju o željenoj temi i dobiju sve potrebne informacije od starijih kolega.\n6. Sa poznavanjem Jave imaćete siguran posao\nVelika tražnja za Java programerima vlada širom sveta, što ovaj programski jezik i čini najisplativijim za učenje. Zahvaljujući poznavanju tehnika rada u Javi svi programeri imaju priliku da pronađu odlično plaćen posao, bez obzira na to gde se nalaze. U zavisnosti od iskustva, u regionu su plate Java programera do 2400 evra. Pri tome, ove veštine omogućiće vam da radite i poslove za klijente širom sveta kao freelancer na slobodnom tržištu.\nSpecijalizovana edukativna ustanova koja se bavi školovanjem IT kadra pruža vam mogućnost da savladate znanja i steknete veštine za rad u Javi za samo jednu godinu, po optimizovanom obrazovanom programu.\n(Promo - tekst - Foto: Promo)\nposaokarijeraJavaprogrameriAndroidweb programiranjeprogramski jezik


Papa Franja ponovio poziv na opreznost posle Trampove odluke\nPapa Franja ponovio je u nedelju svoj poziv na "mudrost" i "opreznost svih" nakon kontroverzne odluke SAD da prizna Jerusalim kao glavni grad Izraela.\n"Sveti otac ponavlja svoj poziv na mudrost i oprez svih i upućuje žarke molitve da se lideri zemalja u ovako ozbiljnom trenutku posvete preduzimanju sprečavanja nove spirale nasilja", navedeno je u saopštenju Vatikana.\nPapa je još u sredu izrazio svoju zabrinutost, pozvavši na poštovanje statusa kvo u skladu s rezolucijama UN.\nVatikan je danas saopštio da on prati s velikom pažnjom situaciju na Bliskom istoku i posebno u Jerusalimu "svetom za Jevreje, hrišćane i muslimane širom sveta".\nTakođe je apelovano na svetske lidere da "odgovore delima i rečima na želju za mirom pravdom i bezbedošću za narode tih mučeničkih zemalja".\nI pre sastanaka Arapske lige i Organizacije za islamsku saradnju Vatikan je ponovio poznatu poziciju u odnosu na jedinstvenost Svetog grada ( Jerusalima ) i apsolutnu potrebu da se poštuje status kvo u skladu sa odlukama medjunarodne zajednice.\nSveta Stolica smatra da samo rešenje do koga bi se došlo pregovorima između Izraela i Palestinaca može doneti "stabilan i trajan mir i garantovati mirnu keogzistenciju između dve države u međunarodno priznatim granicama".\nJednostrana odluka američkog predsednika Donalda Trampa da prizna Jerusalim kao prestonicu Izraela izazvala međunarodnu osudu. Sukobi su izbili na palestinskim teritorijama u subotu treći dan zaredom.\nU njima i u izraelskim vazdušnim udarima su poginula četiri Palestinca u pojasu Gaze i na desetine ih je ranjeno. Papa Franja je izrazio bol zbog tih sukoba.\nNapetost se oseća i u nedelju u Jerusalimu gde je jednom čuvaru povrede opasne po život naneo nožem palestinski napadač koji je potom uhvaćen.


Napokon: U Nemačkoj zabranjeni, a od sada i u Srbiji na “kvarcovanje” samo uz potpis – Naši u svetu\nNapokon: U Nemačkoj zabranjeni, a od sada i u Srbiji na “kvarcovanje” samo uz potpis\nObjavljeno 15/04/19 u 12:00\nMlađi od 18 godina prvi put ove godine neće pred leto moći „da nabace“ bronzanu boju u solarijumu, jer je za njih upotreba ovih uređaja – zabranjena, pišu Novosti.rs.\n„Inicijativu da se ograniči upotreba solarijuma za mlađe od 18 godina pokrenulo je Udruženje dermatovenerologa Srbije, i dobro je što je ta praksa, na koju se odlučuje sve više zemalja u svetu, usvojena i kod nas“, kaže, za „Novosti“, profesor dr Lidija Kandolf Sekulović, dermatolog VMA i nacionalni koordinator kampanje „Evromelanom“.\nLekari kažu da je nastanak melanoma kod mladih od 18 do 29 godina u najvećem broju slučajeva posledica UV zračenja u solarijumu, a pokazalo se da je kod nas upotreba ovih aparata zabrinjavajuće masovna. Istraživanja sprovedena u četiri srednje škole u Srbiji pokazala su da je 38 odsto srednjoškolaca bilo bar jednom u solarijumu, a da su neki od njih počeli tamo da odlaze sa 13 godina. Oko osam odsto srednjoškolaca izjavilo je da su više od 30 puta bili u solarijumu.\nPrema novom Pravilniku, osim mlađih od 18 godina, solarijum ne smeju da koriste ni oni koji su bolovali ili boluju od tumora kože, oboljenja praćenih pojačanom osetljivošću na UV zračenje i toplotu, i oni koji piju lekove osetljive na UV zračenje. To su mnogi antibiotici, antidepresivi, lekovi protiv akni, citostatici, diuretici i antihipertenzivi, ali i neki lekovi protiv bolova koji se često piju zbog reume ili glavobolje, pišu Novosti.rs.\nSvi korisnici solarijuma, prema novim pravlima, moraju da daju pristanak u dva primerka, od kojih jedan zadržava vlasnik solarijuma, a drugi korisnik.\nNa obrascu se ističe da korisnik na sopstveni rizik koristi solarijum i navode se sva štetna dejstva UV zračenja – od povećanog rizika za rak kože, preko mogućeg oštećenja vida, prevremenog starenja kože, do opekotina, osipa..\nIzvor Novosti, Infobrif\nDrama u Vranju: Maskirani napadači upali u firmu i zapalili sva vozila! (FOTO)\nOn je zvanično najlepši pas na svetu! (FOTO)\nSrbija i Francuska potpisale 22 sporazuma (FOTO)\nBeogradski maraton postao deo serije “World Marathon Majors”\nBrisel: Joksimović i Han potpisali paket pomoći Srbiji vredan 97 miliona evra


Pentagon objavio izveštaje: Susreti sa NLO i sumnja na rusko-kinesku špijunažu - BIGportal.ba\nPentagon objavio izveštaje: Susreti sa NLO i sumnja na rusko-kinesku špijunažu\n14 Maja, 2020 14 Maja, 2020 0481\nIzveštaji otkrivaju detalje o incidentima koji su ponovo zaokupili pažnju javnosti prošlog meseca, kada je američko ministarstvo odbrane skinulo oznaku tajnosti sa video-snimaka koji dokumentuju vazdušne susrete vojnih pilota sa navodnim NLO.\n“Te letelice su male, otprilike veličine kofera, srebrne ili bele boje”, navodi se u jednom izveštaju o incidentu koji se dogodio u martu 2014. godine.\nNa video-snimku je prikazana neidentifikovana letelica snimljena infracrvenom kamerom, koja se kreće velikom brzinom, uz snimak glasa pilota vojnog aviona F/A 18 koji je zapanjen brzinom kretanja NLO.\nU ovom komenatru se ocenjuje da bi to mogao biti i dron, dok se u drugom izveštaju sa komentarima navodi da je leteći objekat bio “bele boje, malih dimenzija i bez oznaka”, pa se ponovo zaključuje da je najverovatnije u pitanju dron.\nPentagon ocenjuje da je moguće da su u pitanju dronovi kojima upravljaju “neprijateljske sile” kao što su Rusija ili Kina s ciljem prikupljanja obaveštajnih podataka o američkim vojnim operacijama.\nSnimci, sa kojih je prethodno skinuta oznaka poverljivosti, prikazuju misteriozne letelice bez krila koje lete hipersoničnim brzinama bez ikakvog pogona, a napravljeni su 2004. i 2015. godine.\nBritancu za ubistvo mladića na Zrću 25 godina robije\nStanković: Volio bih jednog dana da vodim Lacio


Sudiji disciplinska zbog Miškovića - Miroslav Mišković\nSudiji disciplinska zbog Miškovića\nPred disciplinskom komisijom Visokog saveta sudstva za sutra je zakazano ročište u slučaju sudije Posebnog odeljenja Višeg suda u Beogradu Vladimira Vučinića. On će se pred disciplinskom komisijom naći zbog komentara koje je u javnosti izneo o sudenju vlasniku “Delte” Miroslavu Miškoviću.\n“Još nije izvesno da li će ročište biti otvoreno za javnost ili ne, iako je sudija Vučinić izričito još u maju zahtevao da javnost prisustvuje ročištu“, rekla je zastupnica Vučinića u tom postupku sudija Dragana Boljević.\nOna je dodala da Komisija ni njoj nije poslala poziv za ročište.\nPostupak je pokrenut po disciplinskoj prijavi predsednika Višeg suda u Beogradu Aleksandra Stepanovića, koji smatra da je sudija Vučinić počinio težak disciplinski prekršaj u vezi sa davanjem komentara o sudskim odlukama, postupcima ili predmetima u sredstvima javnog informisanja na način suprotan Zakonu i Sudskom poslovniku.\nVučinić je prethodno zimus podneo pritužbu VSS zbog “pritisaka Stepanovića” u slučaju Mišković, kao i jer je smenjen sa dužnosti predsednika Posebnog odeljenja Višeg suda, ali je pritužbu taj najviši sudski organ odbio.\nPovodom sutrašnjeg ročišta saopštenjem se oglasilo Društvo sudija Srbije koje sa zabrinutošću konstatuje da Disciplinska komisija V S S vodi nejavan disciplinski postupak, suprotno izričitom pismenom zahtevu sudije Vučinića da se postupak protiv njega odvija pred očima javnosti.\nTakođe se dodaje da se uskraćuje pravo na odbranu sudiji Vučiniću, nepozivanjem njegovog zastupnika na zakazano ročište.\nDruštvo sudija podseća da, u skladu sa Ustavom i Evropskom konvencijom o zaštiti osnovnih ljudskih sloboda i prava, koja je sastavni deo pravnog poretka Srbije: svako ima pravo na pravično suđenje u javnom postupku, pravo na odbranu i jednaku zaštitu prava, kao i da je Republika Srbija država zasnovana na vladavini prava, ljudskim i manjinskim pravima i slobodama i pripadnosti evropskim principima i vrednostima.\nU saopštenju se podseća i na druga Ustavom garantovana prava i posebno ukazuje da je u najnovijem Izveštaju Evropske komisije o napretku Srbije za 2014. godinu, konstatovano da su određene sudije viših i apelacionih sudova bile suočene sa direktnim pokušajima da se podvrgnu političkim uticajima u vršenju njihovih svakodnevnih dužnosti, ali da V S S nije na odgovarajući način odbranio njihovu nezavisnost.\n← Prethodni članak Fondacija Delta Holdinga među najvećim humanistima u Srbiji\nSledeći članak → Vučinić: Pritisci zbog Miškovićevog pasoša\nIz medija Proces\nVežite se: Srbija je zemlja u slobodnom padu\nEvropska Komisija: Politika još pritiska pravosuđe


Nadležni za zaštitu podataka širom EU primili više od 95.000 žalbi građana - Dijalog.net\nNaslovna Politika Evropska unija Nadležni za zaštitu podataka širom EU primili više od 95.000 žalbi građana\nNadležni za zaštitu podataka širom EU primili više od 95.000 žalbi građana\nBrisel, 28. januar 2019. – Novi podaci Evropske uprave za zaštitu podataka predstavljeni Evropskoj komisiji pokazuju da su nadležni za zaštitu podataka širom EU primili više od 95.000 žalbi građana.\nPodsećamo, Opšta uredba o zaštiti podataka (GDPR) koja je 25. maja 2018. stupila na snagu u zemljama članicama EU, novi je evropski zakon koji bi trebalo bitno da oteža zloupotrebu privatnih podataka koji se prikupljaju na internetu.\nRegulator kaže da to ukazuje koliko su građani EU svesni svojih digitalnih prava. Podatak o broju žalbi objavljen je povodom Dana zaštite podataka koji se obeležava 28. januara.\nU Srbiji je kancelarija Poverenika u 2018. primila više od 7.500 predmeta iz oblasti zaštite podataka o ličnosti,\nNadležni za zaštitu podataka u EU nadgledaju primenu zakona o zaštiti podataka širom bloka. U razgovoru sa novinarima prvi čovek Uprave za zaštitu podataka EU Đovani Butareli rekao je da je cilj za 2019. bolja saradnja sa nacionalnim agencijama.\nTa institucija je tokom 2018. podnela predlog za ocenu ustavnosti zakona o zaštiti konkurencije, Bezbednosno-informativnoj agenciji i DNK registru., prenosi Euractiv.\nTop Tags mladi lokalna samouprava Civilno društvo Evropska unija Pravosuđe Evropska komisija konkurs evropske integracije OCD Društvo Vlada Republike Srbije vladavina prava mediji istraživanje Srbija i Evropska unija


Kanton Sarajevo će finansijski podržati odlazak rukometnih reprezentativaca BiH u Švedsku | Sutra.ba Website preview\n17.05.16 u 00:28\nUTAKMICA BARAŽA IGRA SE U JUNU\nKanton Sarajevo će finansijski podržati odlazak rukometnih reprezentativaca BiH u Švedsku\nKanton Sarajevo finansijski će podržati odlazak bosanskohercegovačkih rukometnih reprezentativaca u Švedsku, gdje u junu igraju utakmicu baraža za odlazak na Svjetsko prvenstvo.\nOdluka o dodjeli finansijskih sredstava će biti potpisana sutra, najavili su premijer KS Elmedin Konaković i ministar kulture i sporta Mirvad Kurić na današnjem sastanku s predsjednikom i generalnim sekretarom Rukometnog saveza BiH Enidom Tahirovićem i Smajom Karačićem.\n- Problem je isfinansirati sve obaveze pred odlazak na pripreme koje su zaista velike. Samo za avionske karte igračima, doktoru i fizioterapeutu hitno nam je potrebno oko 20.000 KM. Ono što možemo obećati je da će igrači i naš stručni štab dati sve od sebe da ponovo izborimo učešće na najvećem svjetskom rukometnom takmičenju te našu zemlju u januaru iduće godine u Francuskoj predstavimo na najbolji mogući način - kazao je Karačić.\nZahvalio je premijeru Konakoviću i ministru Kuriću na prijemu i iskazanoj spremnosti da podrže reprezentaciju, ističući da je Kanton Sarajevo jedina državna institucija koja je ponudila novčanu podršku za odlazak bh. reprezentativaca u Švedsku, saopćeno je iz Press službe KS-a.\nTagovi: ks rukomet zmajevi švedska novac FENA\nSklopljen jedan od najvećih ugovora u historiji NBA lige\nNekad vas zanima samo seks...\nSeks je više u snovima...


Pomoć preduzetnicima | M novine Sremski informativni portal\nM novine Sremski informativni portal > Ekonomija > Pomoć preduzetnicima\nPo javnom konkursu za 2016. godinu Opština Stara Pazova dodelila je bespovratna sredstva preduzetnicima sa teritorije opštine, ukupne vrednosti dva i po miliona dinara. Pedesetoro preduzetnika i zanatlija, koji su ispunili kriterijume konkursa, dobilo je po 50 hiljada dinara, a u četvrtak, 15. septembra su potpisani i ugovori.\nDalibor Bračko, vlasnik knjigovodstvene agencije „Bračkone DB“ iz Stare Pazove, koji samostalno posluje već godinama, prvi put je konkurisao za bespovratna sredstva lokalne samouprave, koja će mu, kaže, značiti.\n– Ja ću konkretno ova sredstva upotrebiti najviše za repromaterijal, za papire za matični i laserski štampač, za sitne materijale koje koristimo, jer za neka veća ulaganja kao što su računari, štampači nije dovoljno sredstava, ali i ovo će puno značiti, ja se nadam da ću sa ovim repromaterijalom izdržati do posle Nove godine – rekao je Dalibor Bračko, vlasnik knjigovodstvene agencije „Bračkone DB“.\nPedeset hiljada dinara bespovratne pomoći lokalne samouprave dobilo je pedesetoro preduzetnika i zanatlija, koji su ispunili kriterijume konkursa. Cilj je da se naredne godine fond ovog konkursa za razvoj preduzetništva, mikro i malih preduzeća udvostruči i da se poveća broj korisnika.\n– Ovo jesu zaista skromna sredstva, ovo je više dokaz da neko razmišlja o ovim ljudima koji imaju male zanatske radnje, ali koji ipak doprinose i da se ljudi zapošljavaju i da se puni budžet opštine, tako da mi osećamo potrebu da koliko možemo kao lokalna uprava pomognemo njima i uopšte generalno pomognemo razvoju privrede u našoj opštini. Svake naredne godine očekujemo da ćemo pomoći još većem broju preduzetnika. Krenuli smo skromno sa 10, 20 zanatskih radnji sada smo na 50, sledeće godine planiramo da to bude 100 zanatskih radnji – naveo je Đorđe Radinović, predsednik Opštine Stara Pazova.\nPrivreda staropazovačke opštine temelji se upravo na malim preduzećima, zato lokalna samouprava već nekoliko godina opredeljuje subvencije i za njih, kako bi unapredili svoju delatnost, a kasnije i zaposlili više radnika.\n– Kao opština koja spada u prvu grupu razvijenosti imamo limitirana sredstva, u stvari limitirane mogućnosti za subvenciju privrede, mi smo nekako uspeli da dobijemo dozvolu od Ministarstva finansija i Ministarstva privrede da ovakva sredstva budu opredeljena iz našeg budžeta za male privrednike – istakla je Marina Savić, pomoćnica predsednika Opštine i predsednica Komisija za dodelu bespovratnih sredstava.\nNovac se dodeljuje za subvencije troškova nabavke nove ili polovne opreme, mašina, delova za mašine, repromaterijala i sirovina.


FABRIKA CEMENTA LUKAVAC GENERALNI SPONZOR PROJEKTA „PLATFORMA ZA NISKO-KARBONSKI URBANI RAZVOJ FBIH“ - Lukavac Cement\nLukavac Cement / Info kutak / Aktuelne vijesti / FABRIKA CEMENTA LUKAVAC GENERALNI SPONZOR PROJEKTA „PLATFORMA ZA NISKO-KARBONSKI URBANI RAZVOJ FBIH“\nPrva platforma – konferencija za Kanton Sarajevo održava se već 16. jula ove godine u hotelu Hills u Sarajevu. A do kraja 2020. platforma će nastaviti rad nizom konferencija u svim kantonima u FBiH.\nNihad Begić, direktor marketinga i prodaje, ističe da Fabrika cementa Lukavac želi biti aktivni sudionik u svim projektima koji kao i ovaj imaju za cilj promociju sigurnih, inovativnih i čistih tehnoloških rješenja uz smanjenje emisije stakleničkih plinova. „Raduje nas ova inicijativa Energisa i podrška koju su dobili. Učešćem u ovom projektu, a zahvaljujući našim dosadašnjim iskustvima i praksi, sigurni smo da možemo dati doprinos u rješavanju nekih od gorućih problema u područjima energetske efikasnosti, upravljanja otpadom, i svakako primjene alternativnih goriva u procesu proizvodnje.“ kazao je Begić.\nViše informacija i prijave za besplatno učešće na konferenciji su otvorene putem linka:


Srebrenica: Cijele porodice iz Hrvatske, Slovenije, Turske... dolaze na Marš mira 2015. | Portal 072info\nSrebrenica: Cijele porodice iz Hrvatske, Slovenije, Turske… dolaze na Marš mira 2015.\n25/05/2015 25/05/2015 u 16:49\nNa ovogodišnjem Maršu mira koji iz više gradova u BiH kreće prema Srebrenici uoči godišnjice genocida 11. jula, dolazak je najavio i veliki broj ljudi iz susjedne Hrvatske, Srbije, Slovenije, ali i drugih zemalja.\nIbrahim Čelik iz agencije Avio Express kaže za bh. novinsku agenciju Patria da preko njegove agencije u Sarajevo dolaze dvije porodice iz Turske, a koje će biti i učesnici ovogodišnjeg Marša mira u Srebrenici.\nPohod nosi naziv protestni, jer ima za cilj animiranje svih relevantnih aktera, na lokalnom i međunarodnom nivou, za brže hapšenje i procesuiranje osoba odgovornih za počinjene zločine, radi zadovoljavanja pravde kao preduslova za izgradnju trajnog mira i tolerancije među narodima u Bosni i Hercegovini.\nOve godine obilježava se 20. godišnjica od genocida u Srebrenici. Svoj dolazak su najavili bivši predsjednik SAD-a Bil Klinton, Turski predsednik Redžep Tajip Erdogan ali i nekoliko drugih svjetskih lidera, piše NAP.\nJAVNI POZIV: Federalni zavod: Šansa za 4.000 osoba da dođu do posla\nNovo izdanje emisije Lonci i poklopci na OBN TV


Balotelli i njegovi “performansi” – inmedia.ba\n22 Juna, 2012 07:04\nMario Balotelli nema mira ni na treninzima fudbalske reprezentacije Italije uoči nastupa u četvrtfinalu Evropskog prvenstva u fudbalu.\nNapadač “azura” je uprkos savršenom miru i koncentraciji na radne obaveze kompletne selekcije Italije, uspijevao da skrene pažnju na sebe “mladalačkim” performansom. I to toliko da je trening nacionalne selekcije nekoliko puta prekidan.\nTamnoputi špic italijanske reprezentacije je jednostavno primijetio da mu je dosadno dok se rade vježbe istezanja, pa je posegao za korner zastavicom.\nOsim što se izležavao dok su njegovi saigrači radili punim tempom, Balotelli je smjestio zastavicu u svoje međunožje, i tako počeo da zasmijava saigrače, koji su prekinuli sa radom nekoliko puta, sve dok njihov kolega nije riješio da zastavicu vrati gdje joj je mjesto…\nReprezentacija Italije će u četvrtfinalu prvenstva Evrope igrati protiv selekcije Engleske, a taj meč na programu je u nedjelju od 20,45 časova na Olimpijskom stadionu u Kijevu.\nA, selektor fudbalske reprezentacije Engleske Roj Hodžson, tri dana uoči meča sa Italijom, odlučio je da pojača vježbanje penala na treninzima.\n“Treninzi pred meč sa Italijanima se odvijaju u uobičajenom ritmu, s tim što smo pojačali vježbanje penala. Došli smo u fazu turnira kada penale moramo da shvatimo ozbiljno, jer nam se u prošlosti dešavalo da važne mečeve izgubimo sa bijele tačke”, rekao je Hodžson i dodao da se “sa penalima nikada ne zna”.\n“Možete da vježbate izvođenje penala do besvijesti, ali sve se svodi na trenutak koncentracije, samopouzdanja, sposobnosti da se isključite od dešavanja oko vas, od bučne publike i pritiska koji nosi vaš šut. Viđali smo da penale ne iskoriste igrači za koje smo mislili da su neprikosnoveni izvođači najstrožije kazne”.


preživeti Archives - Dan u životu kompanije\nNeuspeh i kako ga preživeti – lekcija (61)\nParafrazirajući Oskara Vajdla Samo naši neuspesi dobijaju ime – iskustvo. Obično ne pričamo o neuspesima ili failovima, osim ako nas ne pitaju u nekoj intimnoj atmosferi kada znamo da se priča, baš i neće širiti. Svakako su nekada i neuspesi prikriveni uspesi a prepreke – načini kako prevazići probleme. Da li sam vam pričao kada sam naivno pretpostavio da će implementacija ERP sistema trajati 4 meseca? Na kraju se ipak ostvario plan nekoga daleko iskusnijeg (uz par dana zakašnjenja i projektom koji je trajao 6 meseci)? Posle toga naučiš da drugačije ceniš i procenjuješ vreme. Prvobitno biranje tj zapošljavanje ljudi (davno …\nPolitička korektnost (2)\nDržava traži svoje, radnici traže svoje, dobavljači i kupci traže svoje… na kraju dana ostaje samo ono… budi korektan i završi posao. Niko vas neće pitati da li ste prihvatili više posla nego što možete da podnesete, ili radite sa firmama koje su konkurencija i može postojati nazovi etički problem.\nNaučite da kažete NE!\nOni koji kažu da je bilo kakav posao bolji od nikakvog posla, ili su očajni ili ne cene dovoljno sebe. Da objasnim. Ako idete ispod cene nećete biti zadovoljni i uvek ćete se osećati iskorišćeno, a pokušavaćete da se izvučete na drugom poslu. Stop. Loša taktika na kratke a još lošija na duže staze. Tako da je bolje (i dalje pričam o ličnom osećaju i iskustvu) vreme ne potrošeno na nikakav ili ne profitabilan posao potrošiti na učenje i/ili prodaju svojih usluga. Naravno kada nema novca, treba biti realan i raditi ne bi li se preživelo.\n2015: Nije sve u knjigama - ima nešto i u... - lekcija (86)\n2016: Digitalna agencija - mitovi i legende


Dom zdravlja Niš najavio obustavu rada kovid laboratorija, a RFZO tvrdi da je obezbedio novac za reagense - Društvo - Dnevni list Danas\nPočetna » Vesti » Društvo » Dom zdravlja Niš najavio obustavu rada kovid laboratorija, a RFZO tvrdi da je obezbedio novac za reagense\nDom zdravlja Niš najavio obustavu rada kovid laboratorija, a RFZO tvrdi da je obezbedio novac za reagense\nZ. Miladinović05.12.2021. 17:07\nDom zdravlja Niš Foto: Vesna Torović\nDirektor Doma zdravlja u Nišu Milorad Jerkan najavio je da će od sutra prestati da rade kovid laboratorije u toj ustanovi zbog nestašice reagenasa i sanitetskog materijala koja je usledila jer joj Republički fond zdravstvenog osiguranja nije odobrio sredstva.\nU RFZO su kategorički negirali takvu informaciju, a istovremeno saopštili da će sednica Upravnog odbora RFZO, na kojoj će biti usvojena odluka o odobrenju sredstava za ovu namenu, biti održana tek u toku sledeće sedmice.\nJerkan je kazao da je Dom zdravlja još 28. septembra uputio zvanični zahtev za obezbeđivanje reagenasa i sanitetskog materijala za njegove laboratorije, a da RFZO na njega nije odgovorio.\nDom zdravlja je ponovio zahtev RFZO- u 26. novembra, nakon vanredne sednice svog Upravnog odbora, na kojoj je zaključeno da se ta ustanova zbog ovog problema “nalazi pred kolapsom”.\n“Od filijale RFZO-a u Nišu dobili smo 2. decembra odgovor u kojem se navodi da našoj ustanovi neće biti uplaćena dodatna sredstva za nabavku sanitetskog materijala jer su sva predviđena sredstva za ove namene za 2021. godinu utrošena. U tom dopisu RFZO-a reagensi nisu ni pomenuti iako se zna da bez njih laboratorije ne mogu da rade, to jest nisu moguće analize, brza dijagnostika i utvrđivanje neophodne terapije kod obolelih od korone”, rekao je Jerkan za Politiku.\nPrema njegovim rečima, Dom zdravlja je 3. decembra uputio dopis i premijerki Srbije Ani Brnabić i ministru zdravlja Zlatiboru Lončaru, uz molbu i zahtev da intervenišu i pomognu “kako ne bi došlo do katastrofalnih posledica”.\n“Mi uopšte ne znamo koji su razlozi ovakvog neshvatljivog odnosa prema našoj ustanovi, da li je u pitanju pogrešno planiranje sredstava za zdravstvo u ovoj godini ili je reč o lošoj proceni situacije zaduženih u fondu za finansiranje rada ustanova primarnog zdravstva. Pitamo se da li je moguće da niko ne reaguje na alarmantno stanje u niškom Domu zdravlja koje se veoma brzo može pretvoriti u pravu katastrofu”, rekao je Jerkan za taj list.\nRepublički fond je danas saopštio da nije tačno da će “bilo koja laboratorija” prestati sa radom jer joj Fond nije odobrio sredstva za sanitetski materijal i reagense.\nU saopštenju se kaže da su sredstva za tu namenu za laboratoriju niškog Doma zdravlja odobrena, ali da formalna odluka nije doneta.\n“Činjenica je da su sredstva (Doma zdravlja Niš za ovu godinu, prim.aut.) potrošena, ali je isto tako tačno da su sredstva (za nabavku reagenasa i sanitetskog materijala) odobrena od strane RFZO, o čemu je direktor Doma zdravlja Niš usmeno obavešten, kao i da je potrebno da prođu proceduru usvajanja od strane Upravnog odbora RFZO”, naveo je RFZO u saopštenju.\nU njemu se precizira da je direktor Doma zdravlja Niš u stalnoj komunikaciji sa nadležnom filijalom RFZO i da je informisan da je Upravni odbor RFZO zakazan za sledeću sedmicu.\nRFZO je naveo da je u uslovima aktuelne epidemiološke situacije obezbedio “dodatna sredstava neophodna za nabavku lekova i medicinskih sredstava kako se ne bi ugrozilo pružanje zdravstvene zaštite osiguranim licima“.\nZbog toga im “nije jasno zašto direktor Doma zdravlja Niš, u dovoljno teškoj situaciji i borbi sa kovidom, daje netačne informacije i plaši građane Srbije”.\nJerkan je kazao da su zbog toga što isporuke reagenasa i sanitetskog materija “nema već mesecima” laboratorije Doma zdravlja prešle na minimum rada.\nProšlog petka su, tako, rađene analize samo za najhitnije, najteže i najkritičnije pacijente, i to korišćenjem poslednjih rezervi, dodao je.\nPrema njegovim rečima, Dom zdravlja je od izbijanja epidemije do kraja prošle godine pružio 1,74 miliona laboratorijskih usluga.\nZa prvih deset meseci ove godine je u toj ustanovi već obavljeno oko dva miliona laboratorijskih usluga, pošto je u kovid ambulantama bilo više pacijenata nego prošle godine.\nRFZO: Nije reč o kovid, već o biohemijskoj laboratoriji\nRepublički fond je u saopštenju negirao da laboratorije u kovid ambulantama Doma zdravlja Niš nemaju reagense i sanitetski material, navodeći da je reč o biohemijskoj laboratoriji te ustanove, i ponavljajući da su “obezbeđena sredstva” za tu namenu.\nDom zdravlja Niškovid laboratorijareagensiRFZONiš


Crveni krst Srbije održao obuku u Boljevcu | TV Istok\nDate: 08 aprila, 2022\nPod sloganom “Pokrenuti nekom srce najplemenitija je stvar koju možemo da Uradimo za drugo ljudsko biće. Svako treba da zna kako”, Crveni krst Srbije nastavio je sa kampanjom “Život u tvojim rukama”. Danas je sručni tim Crvenog krsta Srbije održao obuku u merama pružanja prve pomoći za članove Sportskog saveza Boljevac i tako nastavio da edukuje sportiste i sportske radnike kako da reaguju u trenucima naglog zastoja srca jer su, kada srce stane, prvi minuti dragoceni i spasavaju život. Pred početak događaja u sali Кulturno-obrazovnog centra prisutnima su se obratiti generalni sekretar Crvenog krsta Srbije Ljubomir Miladinović, Jelena Milosavljević Radosavljević, predsednica Skupštine opštine Boljevac i sekretar Crvenog krsta Boljevac Dragica Кovačević. Miladinović je podsetio na slučaj fudbalera Кristijana Eriksena koji je javnostipokazao koliko je važno poznavanja tehnika pružanja prve pomoći prilikom naglog srčanog zastoja u vanbolničkim uslovima. „Eriksenov život zavisio je od dve stvari: da se pored terena nalazi neko ko poseduje veštinu koja može da mu spase život i da u blizini postoji uređaj koji može ponovo da pokrene srce – spoljašnji defibrilator“. On je naglasio kako je jačanje svesti o tome da možemo spasiti ljudski život hitnim reagovanjem stečenim na obuci koju organizuje Crveni krst Srbije osnovna ideja kampanje „Život u tvojim rukama“. Milosavljević Radosavljević je izrazila zadovoljstvo što se Boljevac uključio u kampanju koja promoviše ljudske vrednosti i istakla da to pokazuje kako nije važno koliko je velika neka sredina već da je ključna svest kako je svaki život dragocen. Кovačević je podvukla da će obuka koja je danas održana u Boljevcu pomoći da se humana ideja da možemo pomoći unesrećenom sprovede u delo. Edukanti su danas imali priliku na lutkama da vežbaju tehnke koje će od sutra biti spremni da primene u realnosti ako se za to ukaže potreba i da tako učine najhumanije delo, da spasu život. Budući da izvođenjem mera oživljavanja “kupujemo dragoceno vreme” do dolaska medicinske službe, jer samo čekanje na hitnu pomoć ili intervenciju lekara bez adekvatne pomoći može dovesti do smrtnog ishoda, važno je da se u kampanju uključi što šira javnost. Кampanja „Život u tvojim rukama“ odvija se u saradnji sa Olimpijskim komitetom Srbije, pod pokroviteljstvom Ministarstva zdravlja Republike Srbije. Promoteri kampanje su naši najpoznatiji sportisti: Asmir Кolašinac, Miloš Teodosić, Zorana Arunović, Boban Marjanović i drugi.\nTags:boljevaccrveni krst boljevac\nPrevious : Veći broj ulica u Zaječaru sutra bez struje\nNext : U ponedeljak bez struje ostaće nekoliko sela na teritoriji Zaječara


Zvezda - Učinak u Evropi za poštovanje, da li konačno sledi napad na titule? - Sportske.net\nZvezda - Učinak u Evropi za poštovanje, da li konačno sledi napad na titule?\nCrveno-beli su u 2013. uspeli da osvoje Kup Radivoja Koraća i plasiraju se u Evroligu, ali ostaje žal za neuspehom u ABA ligi i domaćem šampionatu...\nCrvena zvezda Telekom je prošlu godinu startovala veoma uspešno, tim Vlade Vukoičića gazio je sve pred sobom, ali onda je usledio pad u formi.\nI pored toga, osvojen je Kup Radivoja Koraća, ali u klubu nisu bili zadovoljni igrom ekipe, pa je uoči F4 Jadranske lige Vukoičić smenjen, a na njegovo mesto došao je Dejan Radonjić, do tada trener Budućnosti.\nŠok terapija nije dala rezultata, Partizan je slavio u finalu u Laktašima, ali je primarni cilj ispunjen, a to je plasman u Evroligu. Nedostatak kvalitetnih opcija na centarskoj poziciji uzeo je danak u finalu košarkaške lige Srbije, kada su crno-beli dosta lako slavili i sa 3:1 u pobedama potvrdili dominaciju u domaćem šampionatu.\nMeđutim, rukovodstvo Zvezde nije očajavalo. Napravljen je još kvalitetniji tim od prethodnog, a sve sa ciljem da se što bolje predstavi u Evroligi, u kojoj nisu bili dugi niz godina. Došli su Blejk Šilb, Čarls Dženkins, Jaka Blažić, Boban Marjanović i Ivan Radenović, a uz kostur ekipe od prošle sezone ovo je bio sasvim respektabilan sastav.\nAli, i pored četiri pobede u veoma izjednačenoj grupi Evrolige, to nije bilo dovoljno da se crveno-beli plasiraju u Top 16, pa će takmičenje u novoj 2014. nastaviti u Evrokupu, gde se u grupi nalaze sa Bilbaom, Panioniosom i Nižnjim iz Novgoroda.\nZvezda je kalendarsku godinu završila kao vodeća na tabeli Jadranske lige, a senku na sve ovo baca povreda Luke Mitrovića, koji je počeo da igra odlično i bio pravo iznenađenje za sve protivničke trenere. Došlo je i do razlaza sa Aleksandrom Cvetkovićem, koji će narednih godinu i po dana biti član MZT-a iz Skoplja, na pozajmici, a u klubu najavljuju kako se neće dovoditi stranci, već da će prilika biti data igračima iz omladinskog pogona.\nTo znači da bi u budućnosti mogli da gledamo kako u crveno-belom dresu stasavaju Rebić, Tejić, Ristić i mnogi drugi perspektivni klinci. Međutim, sve 'Delije' priželjkuju konačni prekid dominacije Partizana u domaćim okvirima, pa će biti veoma zanimljivo gledati nastavak sezone u nikad zanimljivijoj ABA ligi.\nŠta očekujete od crveno-belih u nastavku sezone u Evrokupu, Kupu Koraća, Jadranskoj i Košarkaškoj ligi Srbije?


Samostalni stručni saradnik na ulaznoj dokumentaciji\nU cilju jačanja naše službe računovodstva potreban je izvršilac na poziciji:\nVI ili VII stepen stručne spreme ekonomskog usmerenja ili 5 godina radnog iskustva na poslovima iz oblasti računovodstva i poreza.\nDobro poznavanje procesa nabavke, poznavanje tokova dokumentacije, kao i poznavanje poslovnih partnera-dobavljača.\nPoznavanje osnova poreskog sistema i poreskih propisa Republike Srbije.\nDobro znanje engleskog jezika – B2/C1 nivo.\nSistematični, organizovani, komunikativni, timski orijentisani.\nSpremnost za rad u uslovima definisanih kratkih rokova.\nPrimenu pravila i uputstva po pitanju određivanja i evidentiranja poslovne promene, kao i dokumentovanja poslovnih promena od značaja za poreski bilans I PDV prijavu.\nKoordinaciju rada sa drugim službama u kompaniji i učestvovanje u izradi svih akata za pravilnu kontrolu ulazne dokumentacije (pravilnici, radna uputstva, operativni postupci).\nPružanje podrške pri knjiženju ulaznih dokumenata u skladu sa računovodstvenim standardima i propisanim kontnim okvirom.\nPružanje podrške pri komunikaciji sa korisnicima ukoliko ispostavljene fakture nisu u skladu sa podacima iz priloženih otpremnica i kreiranih prijemnica ili ukoliko u porudžbenici nedostaju obavezni elementi (konto, taks kod, valuta plaćanja, prijem).\nIzrada neophodnih izveštaja, i praćenje zatvaranja mesečnih finansijskih izveštaja i mesečnih PDV prijava.\nIspravno arhiviranje i odlaganje kompletne finansijske dokumentacije u skladu sa internim propisima, kao i u skladu sa Zakonom o računovodstvu.


Časopis Industrija :: Gebrüder Weiss ima novitet u svom voznom parku - kamion sa pogonskim gorivom na vodonik\nGebrüder Weiss ima novitet u svom voznom parku - kamion sa pogonskim gorivom na vodonik\n28.01.2021 Komentari: 0\nFotografija od: Gebrüder Weiss/ Stefan Peter\nUšteda do 80 tona CO2 godišnje / Wolfram Senger-Weiss: “ Prednjačimo kada su u pitanju rešenja za održivi razvoj”\nGebrüder Weiss ima novitet u svom voznom parku od 25. januara, kamion na pogonsko gorivo na vodonik. Umesto da se koristi dizel, Hyundai XCIENT Fuel Cell model isporučen je u filijalu Altenrhajn u Švajcarskoj, i radi na takozvani “zeleni vodonik”, što znači da ovaj kamion može da uštedi do 80 tona CO2 godišnje.\n“Korona virus je pomerio fokus sa izazova klimatskih promena, ali i pored toga sektor logistike sa proizvođačima pokušava da nađe alternativne načine za pogon vozila. Sa dolaskom kamiona sa pogonskim gorivom na vodonik Gebrüder Weiss je još jednom pokazao da zauzima vodeću poziciju kada su u pitanju rešenja za održivi razvoj. Naš cilj je da steknemo iskustva koristeći ovu tehnologiju kako bi nam pomoglo da se pripremimo za situaciju gde možemo da vidimo širu primenu,” kaže Wolfram Senger-Weiss, predsednik upravnog odbora kompanije Gebrüder Weiss.\nHyundai XCIENT Fuel Cell je kamion od 36 tona dizajniran da preveze od prilike 25 tona robe sa dometom od 600 kilometara. Kamion pokreće električni motor od 350 kilovati, koji se napaja električnom energijom proizvedenom vodom koja hemijski reaguje sa kiseonikom.\nUmesto izduvnih gasova, sve što izlazi je vodena para. Mreža stanica za punjenje vodonikom u Švajcarskoj se još uvek gradi, ali je dovoljno sveobuhvatna da se pokrije cela istočna Švajcarska. U Gebrüder Weiss-u kamioni sa pogonskim gorivom na vodonik će se prvenstveno koristiti za klijente u sektoru obnovljive energije.\nPrema proizvođaču, 2,000 kamiona sa pogonskim gorivom na vodonik će biti proizvedeno i isporučeno do kraja 2021. “ Ponosni smo, što smo među prvima na svetu dobili ovo vozilo. Vidimo H2 kamione kao održivu alternativu ostalim pogonskim tehnologijama koje danas postoje, i sa odgovarajućom infrastrukturom, planiramo da ih koristimo u Austriji i južnoj Nemačkoj u budućnosti,” kaže Wolfram Senger-Weiss.\nZa Gebrüder Weiss, korišćenje kamiona sa pogonskim gorivom na vodonik predstavlja još jedan korak u testiranju ekološki prihvatljive pogonske tehnologije u svakodnevnoj logistici. Logistička kompanije koristi već nekoliko kamiona na gas u Austriji, Nemačkoj i Srbiji, kao i kamion sa potpuno električnim pogonom u širem području Beča i Graca.\nGebrüder Weiss je takođe član „H2 Mobility Switzerland Association“, koji je dizajnirao i implementirao prvi svetski ekosistem za praktičnu upotrebu vodonika za pogon vozila.


Naslovna Bač Prodaje se trajekt koji je nekada povezivao Bač i Vukovar\nTrajekt „Golubica“ koji je povezivao stanovnike vojvođanske opštine Bač i Vukovara u Hrvatskoj vožnjom koja je trajala kraće od deset minuta godinama ne saobraća ovom rutom, a sada je oglašena i njegova prodaja.\nTrajekt je donirala Kraljevina Holandija, koja je u njegovu izgradnju uložila milion evra. Počeo je da saobraća 2010. godine od Vajske u opštini Bač do Vukovara i obrnuto, a prevozio je tri puta dnevno 20-30 putnika. Plovidba je trajala do ulaska Hrvatske u EU, kada je između Bača i VUkovara ukinut malogranični prelaz i više nije moglo da se putuje sa propusnicama.\nPošto Srbija i Hrvatska nisu uspele da ožive ovaj rečni prelaz, iako su 2013. godine započele pregovore o sklapanju Ugovora o pograničnom režimu i Ugovora o graničnim prelazima, Grad VUkovar, kome je trajekt predat u vlasništvo, oglasio je njegovu prodaju ili davanje u najam.\nLjudi sa obe strane reke sad su upućeni na znatno duže granične prelaze kod Bogojeva i Bačke Palanke, a sekretar Mesne zajednice „Vajska“ kaže za Novosti da su se prestankom rada trajekta proredile međusobne rodbinnske posete i uopšte prelasci preko granice.\n„Mnogi su se odselili sa salaša na našoj obali, jer im je zbog nedostatka rečne veze otežan odlazak na vukovarsku pijacu,g gde su prodavali svoje proizvode„, navodi on.\nPre trajekta, ove dve obale povezivala je skela, a i ovaj prevoz finansirale ja Vlada Holandije.\nPrethodni tekstĐorđević: 2025. godine prosečna plata mora biti 900 evra\nSledeći tekstPoziv penzionerima za besplatan boravak u banjama Srbije


Petković: Kurti konačno priznao da postoje arhive OVK - Kosovo Online\n13. Septembar 2021. • 13:17\nDirektor Kancelarije za Kosovo i Metohiju Petar Petković izjavio je da su neodgovorne poruke koje ponovo dolaze od političara iz Prištine da neće formirati Zajednicu srpskih opština, novi kamen spoticanja u procesu normalizacije odnosa sa Beogradom.\n„Izjava Vjose Osmani da ne može da postoji monoetnička tvorevina poput ZSO, zapravo je poruka da za Prištinu Briselski sporazum ne važi, onako kako je pre osam godina potpisan i kako ga je svojim autoritetom verifikovala i Evropska unija“, naveo je u saopštenju Petković.\nIstakao je da svako ko sabotira Briselski sporazum, direktno sabotira i svaki dogovor Beograda i Prištine u procesu normalizacije odnosa i traganja za kompromisom, jer je kako je naveo, ispunjavanje do sada postignutih dogovora osnov za napredak u dijalogu i postizanje održivih kompromisnih rešenja.\nNaglasio je da je Beograd apsolutno kredibilan partner u ispunjavanju svih preuzetih obaveza iz dijaloga, ali i sagovornik u saradnji u domenima koji su iznad svakodnevne politike i predstavljaju civilizacijsku tekovinu, kao što je potraga za nestalima.\n„Zato je dobro da je posle dugogodišnjeg intenzivnog negiranja Prištine da postoje arhive UČК, Aljbin Кurti konačno priznao da te arhive postoje i da je spreman da ih otvori. Samo tako ćemo ostvariti dugo očekivani pomak u rasvetljavanju sudbine 1.600 nestalih“, naveo je Petković.\nPoručio je da Beograd očekuje da Kurtijevim stopama krene i Osmani i „prizna da formiranje ZSO nije njen lični izbor, već obaveza koja je još pre 3.069 dana preuzeta od strane Prištine i koja jednostano mora da se sprovede“.\nKancelarija za KiM Petar Petković ZSO Priština Briselski dijalog


Vlada FBiH će vjerovatno izmijeniti odluku o ograničenju marži – Radio Feral\n05/04/2021 05/04/2021 Mirsad Zulic\t0 Comments\tmarže, Vlada FBiH\nKako su prenijeli Zlatan Vujanović, ministar trgovine FBiH, i Adnan Smailbegović, predsjednik Udruženja poslodavaca FBiH, danas je razgovarano o načinu na koji bi odluka mogla biti optimizrana – da marža bude prihvatljiva za trgovce, ali i da građani imaju koristi. Ipak, konkretnu udluku o tome Vlada FBiH bi trebala donijeti na sjednici u četvrtak.\n“Nadam se da će se doći do rezultata, da odluka bude korigirana, optimizirana. Nadamo se da će to biti na sjednici Vlade u četvrtak i da će biti prihvatljiva za nas”, kazao je Smailbegović.\n← Vlada TK: Preventivne aktivnosti urodile plodom\nDanas oblačno vrijeme sa padavinama →\nIsplata januarskih penzija u FBiH počinje sutra\nGradiće se autoput Žepče – Tuzla – Brčko – Orašje


Camry CR4804 seckalica cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kuhinjski aparati > Seckalice > Camry Seckalice\nCamry CR4804 seckalica cene\nCamry CR 4804 prva 250... specifikacija\nTrenutno nemamo slike za Camry CR4804\nEPonuda nije internet prodavnica već Vam omogućava da brzo i lako nađete Camry CR4804 seckalica po najjeftinijoj ceni. Naš cilj je da kupci budu što bolje informisani o ponudi Camry seckalica CR4804 na tržištu Srbije. Vrlo lako nalazite željeni proizvod za kategoriju Seckalice cene, ne morate da lutate od sajta do sajta za Camry Seckalice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Camry CR4804 seckalica sa PRODAVCEM. EPonuda ne može da garantuje potpunu tačnost specifikacije i slika za Camry CR4804 seckalica. Pre kupovine, podatke za Camry seckalica CR4804 proverite na sajtu PROIZVOĐAČA.


Kia u Indiji gradi fabriku za 300.000 vozila godišnje - AUTOMOBILI\n03/08/2020 11:11:39 PM\nNASLOVNA / VESTI / Kia u Indiji gradi fabriku za 300.000 vozila godišnje\nKia u Indiji gradi fabriku kapaciteta 300.000 vozila godišnje.\nPočetak izgradnje planiran je za kraj 2017. a investicija je vredna 1,1 milijardu $.\nKompanija Kia Motors potpisala je sa vladom indijske savezne države Andhra Pradesh sporazum o izgradnji nove fabrike u oblasti Anantapur.\nInvesticija u prvu Kijinu fabriku u Indiji iznosi 1,1 milijardu dolara, početak izgradnje planiran je za kraj 2017. Godine. Prvi automobili sa proizvodnih traka sići će sredinom 2019.\nProjektovani kapacitet fabrike koja će se prostirati na 2,16 km2 iznosi oko 300.000 vozila godišnje. Kia je saopštila da će u ovoj fabrici proizvoditi limuzinu i sportsko terensko vozilo, a oba modela isključivo su namenjena indijskom tržištu.\nIndija je najbrže rastuće veliko tržište, koje sa više od 3,3 miliona prodatih vozila u 2016. godini predstavlja peto najveće pojedinačno automobilsko tržište na svetu. Analitičari predviđaju da će Indija već krajem 2020. postati treće najveće tržište sveta.\nPored toga, ova zemlja raspolaže mrežom dobavljača auto-delova koja se izuzetno brzo širi, ali i dovoljnim brojem obučenih kadrova za proizvodnju automobila.\nTagovifabrika Indija KIA\nPrethodno Predsednik AMSS izabran za člana UO FIA Regije 1\nSledeće Peugeot 308 u 2018. sa novim motorom i menjačem


Gërvalla u Solunu: Kosovo odlučno na putu ka EU, ne traži konkurentne strukture\nMinistarka inostranih poslova i dijaspore Republike Kosovo, gđa. Donika Gërvalla učestvuje danas na sastanku ministara inostranih poslova i evropskih pitanja Zapadnog Balkana, koji se održava u Solunu, u organizaciji Ministarstva inostranih poslova Grčke.\nGlavna tema ovog sastanka je dijalog zemalja Zapadnog Balkana o evropskoj budućnosti. Sastanak je pozdravio komesar EU-a za susedstvo i proširenje, g. Olivér Várhelyi, dok učestvuje i državni sekretar Slovenije g. Gašper Dovžan, čija je zemlja predsedava sledećem predsedništvu Saveta EU-a.\nU svom govoru tokom sastanka, ministarka Gërvalla je izrazila zahvalnost Grčkoj na njenom strateškom pristupu i spremnosti da ulaže u sveobuhvatnu regionalnu saradnju, kao i u zalaganju za potrebu uključivanja Zapadnog Balkana u Evropsku uniju. „Zaista smatramo da je ova aktivna uloga i doprinos vredan ne samo za regionalnu saradnju, već i za mir i stabilnost na Balkanu“, dodala je Gërvalla.\nGovoreći o regionalnim pitanjima, ministarka Gërvalla je spomenula značaj saradnje referirajući se na Berlinski proces kao platformu za regionalnu saradnju u vezi sa EU-a, što je takođe naglašeno tokom sastanka u utorak u Tirani sa nemačkom kancelarkom Angela Merkel.\n„Moramo zauzeti proaktivan i proevropski stav. Moramo vrlo ozbiljno shvatiti ove temeljne diskusije o budućnosti Evrope koje se sada vode. Što se tiče moje zemlje, nećemo promeniti pravac prema EU, nećemo tražiti konkurentne strukture“, dodala je dalje ministarka Gërvalla.\nPrema rečima glavne diplomatkinje Kosova, ideja otvorenog Balkana se u čitavoj EU doživljava kao konkurentni koncept prema EU.\nU tom pravcu, Gërvalla je rekla da je Republika Kosovo odlučna na svom putu ka EU i da ne traži konkurentne strukture.


EU: London da ne preduzima jednostrane akcije u vezi S. Irske\nTanjug 9. juna 2021. 15:03\nBRISEL – Evropska unija je upozorila danas Britaniju da će reagovati brzo i odlučno ako London samostalno pokuša da izmeni trgovinske aranžmane nastale kao posledica Bregzita, a koji se odnose na Severnu Irsku.\nZvanični Brisel, međutim, nije precizirao kakve bi mere mogao preduzeti, navodi agencija Rojters.\n„Poverenje, koje bi trebalo da bude u središtu svakog partnerstva, treba da bude obnovljeno“, izjavio je Maroš Šefčovič, potpredsednik Evropske komisije zadužen za nadzor odnosa između EU i Ujedinjenog Kraljevstva.\nOn je to rekao na konferenciji za novinare održanoj nakon sastanka sa britanskim kolegom Dejvidom Frostom.\n„Ako bi Velika Britanija preduzela dalje jednostrane akcije u narednim nedeljama, EU se neće ustručavati da reaguje brzo i odlučno kako bi obezbedila da Velika Britanija poštuje svoje međunarodne zakonske obaveze“, izjavio je Šefčovič.\n„Pacta sunt servanda“, dodao je Šefčovič, što znači da „dogovori moraju da se poštuju“.


Velike promene u Austriji — dobra vest za Srbe i Ruse - 16.10.2017, Sputnik Srbija\nEvropskoj uniji je jasno da je Sebastijan Kurc proevropski političar koji zna gde su granice do kojih može da ide u ustupcima prema Briselu. Što se tiče i... 16.10.2017, Sputnik Srbija\nanalize i mišljenja, komentari i analitika, austrija, sebastijan kurc\n© AFP 2022 / HERBERT NEUBAUERSebastijan Kurc\nEvropskoj uniji je jasno da je Sebastijan Kurc proevropski političar koji zna gde su granice do kojih može da ide u ustupcima prema Briselu. Što se tiče i odnosa prema Rusiji, novi lider je za ukidanje sankcija što je u više navrata govorio rekavši i da je bilo pogrešno uvoditi sankcije.\n„Bilo bi dobro da Sebastijan Kurc sprovodi realnu politiku, kao dok je bio šef austrijske diplomatije. Iako njegova pobeda izaziva oprezni optimizam, trebalo bi da sačekamo kakvi će biti njegovi potezi kada su u pitanju odnosi sa Moskvom“, ocenjuje Aleksandar Kamkin, iz Centra za nemačka istraživanja Instituta za evropske studije Ruske akademije nauka.\nKako kaže, budući lider Austrije zalaže se za poštovanje nacionalnih interesa, ali u okviru briselskog modela:\n„Tako da se može se reći da je on odmereni kritičar Evropske unije, koji vidi određene mane u briselskom modelu, ali ne planira da odustane. Za razliku od njegovog eventualnog koalicionog partnera Štrahea, koji je protiv briselskog modela kao takvog“, kaže Kamkin.\nNa pitanje da li je uspeh Kurca dobra vest za Rusiju, Kamkin kaže da je to relativno dobra vest, ali da ne bi trebalo precenjivati njen značaj.\n„Iz iskustva dijaloga sa zapadnim liderima znamo da svaki političar, koji na početku stvara utisak ’proruskog‘, kad dolazi na funkciju, u najboljem slučaju gleda isključivo interese sopstvene države ili EU, a u najgorem slučaju menja stavove i postaje antiruski. O Mogerinijevoj i Trampu se takođe pričalo da su proruski…“, kaže Kamkin.\nDopisnik Tanjuga iz Beča Zoran Mirković smatra da će Kurc sigurno mnogo toga promeniti i da će Austriju malo drugačije pozicionirati nego dosad.\n„I Evropskoj uniji je jasno da je on proevropski političar, ali koji zna gde su granice do kojih može da ide u ustupcima prema Briselu. Što se tiče i odnosa prema Rusiji, Kurc je za ukidanje sankcija, što je u više navrata govorio rekavši i da je bilo pogrešno uvoditi sankcije“, podseća Mirković.\nKada je reč o odnosima prema Srbiji, Mirković ukazuje da Kurc snažno podržava Zapadni Balkan i posebno Srbiju na njenom putu ka Evropskoj uniji. Najavljivao je da će i nastaviti to da radi.\n„Takođe, može se očekivati da će imati više poseta, jer Kurcu u Srbiji vidi ključnog aktera na Zapadnom Balkanu“, smatra Mirković.\nAustrija je svakako jedan od glavnih investitora u Srbiji, i tako će i ostati. Postoji i dalje veliko interesovanje u Austriji za investiranjem u Srbiji međutim to ne zavisi toliko od politike koliko od samog interesovanja preduzetnika zbog blizine našeg tržišta prenose.\nKamkin ukazuje da je pobeda Kurca dobra vest pre svega za same Austrijance. Što se tiče politike prema migrantima, on očekuje rigorozniju migracionu politiku.\n„To ne znači zatvaranje kapija, već postepeni prelazak na ’kanadski model‘“, rekao je Kamkin i dodao da je uspeh Kurca na izborima dobra vest za one migrante koji su već postali deo austrijskog društva i koji su prihvatili evropska pravila ponašanja i kulturni model.\nAustrijska opozicija: Prihvatite — Krim je Rusija!\n22 Septembar 2017, 11:34\nI naš sagovornik iz Beča, dopisnik Tanjuga Zoran Mirković, objašnjava da je Kurc u dobrim odnosima s nemačkom kancelarkom Angelom Merkel, pošto su to sestrinske partije.\n„Međutim, Kurc je u više navrata vodio potpuno suprotnu politiku posebno kada je bilo pitanje vezano za migraciju i migrantsku krizu, gde je Kurc bio prvi koji je tražio obustavljanje politike dobrodošlice prema migrantima. To tad nije bilo prihvaćeno u Berlinu, ali je kasnije Berlin ipak preuzeo njegovu politiku, pa isto uveo kontrole na svojim granicama i zatvorio ih“, kaže Mirković.\nKada je reč o unutarpolitičkim dešavanjima, Kamkin ukazuje na to da mnogi analitičari smatraju da je moguća koalicija između Kurcove Austrijske narodne stranke i Slobodarske partije Austrije Hajnca Kristijana Štrahea.\n„Birači koji su glasali za Kurca i nadali se promenama jednostavno neće razumeti odluku da se reanimira stara koalicija sa socijaldemokratima“, kaže Kamkin i objašnjava da su mnogi kritikovali Austrijsku narodnu stranku kada je 2000. godine formirala koaliciju sa Slobodarskom partijom na čelu sa Jergom Hajderom.\nNaš sagovornik iz Centra za nemačka istraživanja, Instituta za evropske studije Ruske akademije nauka dodaje da su tada nevladine organizacije plašile javnost „povampirenjem nacizma“. Prema Kamkinovim rečima, partija na čelu sa Hajncom Kristijanom Štraheom vodi potpuno drugačiju politiku u odnosu na Jerga Hajdera.\n30 Septembar 2017, 22:10\n„Štrahe je sproveo ribrending partije, očistio je od marginalaca i radikala. Ako dođe do koalicije sa strankom Kurca, to će biti koalicija desnog centra, koja će izazvati veliko nezadovoljstvo liberalnih krugova, ali politička situacija u Austriji se razlikuje od situacije u susednoj zemlji, gde politička saradnja sa Alternativom za Nemačku ne dolazi u obzir. Čak i većina austrijskih politikologa smatra da Slobodarska stranka zaslužuje pravo na politički dijalog“, zaključuje Kamkin.\nI Zoran Mirković smatra da će lider Slobodarske partije najverovatnije biti koalicioni partner, i ukazuje na to da je on veliki prijatelj Srbije i protivnik sankcija Rusiji.\nMarković kaže i da je Sebastijan Kurc pobedio na izborima zato što su građani Austrije želeli promenu, a jedino su u njemu videli kandidata koji može te promene i da sprovede.\n„On je na svojoj sopstvenoj stranci pokazao da je reformator jer je stranku potpuno promenio — od boje pa do statuta. Narodna partija je bila nazivana crnom strankom, pošto je tu boju koristila u kampanjama, a sada je postala tirkizna. Takođe, Kurc je uveo i novo pravilo u stranci — da na listi kandidata mogu biti i nestranačke ličnosti, što dosad nije bilo moguće“, kaže Mirković.


EU protiv rezolucije Narodne skupštine RS - Kozarac.ba\nEU protiv rezolucije Narodne skupštine RS\n23. Februara 2008.\nAmbasadori država članica EU u BiH saopštili su danas da se odlučno protive Rezoluciji o nepriznavanju jednostrano proglašene nezavisnosti Kosova i opredjeljenjima RS koju je usvojila Narodna skupština Republike Srpske.\nAmbasadori, predvođeni ambasadorom Slovenije kao predstavnikom predsjedavajućeg EU, podržavaju izjavu visokog predstavnika za BiH Miroslava Lajčaka da je BiH međunarodno priznata država čiji su suverenitet i teritorijalni integritet garantovani Dejtonskim mirovnim sporazumom.\n“Prema Dejtonskom mirovnom sporazumu, entiteti u BiH nemaju pravo na otcjepljenje. Ustavna struktura BiH, uključujući postojanje entiteta, može se mijenjati samo u skladu sa Ustavom predviđenom procedurom”, ističe se u saopštenju.\nU Rezoluciji Narodne skupštine navodi se da će, ako u institucijama BiH ne bude prihvaćen dejtonski položaj i ovlaštenja RS i nastavljen pritisak da se protivno volji RS promijeni njen status, a BiH uđe u proces međunarodnog priznanja Kosova, RS ući u proceduru utvrđivanja svog državnopravnog statusa, na osnovama demokratskog i mirnog rješavanja pitanja i odnosa u BiH.\nU Rezoluciji se kaže da, ukoliko veći broj zemalja članica UN, prije svega EU, prizna nezavisnost Kosova, bio bi uspostavljen novi međunarodni princip i praksa u priznavanju prioritetnog prava na “samoopredjeljenje do razdruživanja”.\n“U tom slučaju Narodna skupština RS smatra da ima pravo da stav o svom državopravnom statusu utvrdi putem neposrednog izjašnjavanja građana na referendumu”, ističe se u Rezoluciji.\nMrtvac iz ambasade je 20-godisnji Srbin s Kosova


Težak život osoba sa Daunovim sindromom\nPočetak/Stare vesti/U fokusu/Težak život osoba sa Daunovim sindromom\nNiške Vesti31. jula 2017.\nNa evidenciji niškog Udruženja za pomoć osobama sa Daunovim sindromom su 103 člana, ali se procenjuje da ih je u Nišavskom okrugu tri puta više. Oni ne mogu samostalno da žive, a sve teže ostvaruju i pravo na tuđu negu i pomoć, prenosi RTS.\nZa majku Danijelu sa Daunovim sindromom i velikim oštećenjem sluha, o kojoj se brine zajedno sa ocem, Milica je očekivala da će ostvariti pravo na tuđu negu i pomoć i naknadu za telesno oštećenje. Ali je njen zahtev i po drugi put odbijen.\n„Osobe sa Daunovim sindromom ne mogu samostalno da obavljaju delatnosti, ne mogu bez podrške drugog da se kreću, a navodi se i veliko oštećenje sluha“, navodi Milica Trandafilović. „Dobili smo negativan odgovor od komisije, imam pravo na žalbu i žalliću se.“\nU niškom Udruženju za pomoć osobama sa Daunovim sindromom kažu da tek 3 do 5 odsto članova Udruženja ostvaruje pravo na prvu kategoriju tuđe nege i pomoći, sedamdesetak procenata dobija manje, a trideset odsto ne dobija nikakvu pomoć.\nTo zavisi od procene lekarske komisije, objašnjava Lelica Bogdanović iz Udruženja za pomoć osobama sa Daunovim sindromom Niš:\n„Ne postoji zakon po kome moraju da daju deci prvu kategoriju tuđe nege i pomoći, a po sudu roditelja, biološke porodice, trebalo bi svako dete po rođenju da dobije prvu kategoriju tuđe nege i pomoći.“\nTrandafilovići iz Supovca kod Niša boriće se da ostvare ovo pravo, jer ni Milica ni njen otac nemaju stalno zaposlenje, a sa zatvaranjem štamparije „Vuk Karadžić“ koja je zapošljavala osobe sa invaliditetom, bez zaposlenja je ostala i majka Danijela.\n„Značilo bi nam mnogo, jer jedini izvor prihoda je sada njena invalidska penzija koju je dobila aprila ove godine, a do tada nije“, kaže Milica Trandafilović. „Od toga živimo sve troje, i otac i majka, i maksimalno se trudimo oko nje i zalažemo.“\nU niškim invalidskim udruženjima kažu da, sem tuđe nege i pomoći, koja iznosi maksimalno 27 hiljada dinara, teško se ostvarujeu i druga prava, poput besplatnog prevoza za pratioce osoba sa invaliditetom.\nPripremili: Jelena Marinović i Zoran Đorđević\ndown sindrom težak socijalni položaj


Osnivač sajta "Vikiliks" Džulijan Asanž izjavio je da je Srbija često bila pogrešno predstavljena u svetu i da se nalazi u svojevrsnom "međuprostoru", ali smatra da to nije pozicija slabosti, već snage i mogućnosti koja ljudima daje neophodnu perspektivu da prepoznaju istinu.\nAsanž je u video-poruci, emitovanoj sinoć u emisiji "24 minuta sa Zoranom Kesićem" na TV B92, rekao da ljudi danas žive u vremenu između dve epohe, a da je Srbija zemlja koja se nalazi "između".\n"Kao i mnoge druge takve države, a među njima je i Ukrajina, Srbija je na mestu jednog od najvažnijih predvodnika. To je mesto gde budućnost prvo dolazi, sa svim svojim užasima i lepotama", rekao je osnovač Vilikisa.\nPrema njegovim rečima, poput svih pionira, Srbija je država koja je obično pogrešno predstavljena, a "to čine oni koji donose odluke i kreiraju svetsku politiku, ljudi iz spoljnog sveta, ali to nekad rade i sami Srbi".\n"Ponekad je Srbija predstavljena na pogrešan način zbog nerazumevanja. To se može videti i iz materijala koje je objavio Vikiliks", rekao je Asanž i naveo da ta dokumenta pokazuju da se situacija u Srbiji svesno i ponekad cinično iskrivljuje, uz pomoć ljudi koji deluju spolja.\n"Ponekad svet nije samo iskrivljivao sliku o Srbiji, već ju je i napadao", naglasio je Asanž i podsetio da je NATO bombardovao Srbiju pre 15 godina, kada su i srpski novinari bili žrtve.\n"To je jedini put kad je NATO priznao da je namerno ubijao novinare. Da, srpski novinari su ubijani i tokom Miloševićevog režima, ali i NATO bombardovanja", rekao je on.\n"Ne iznenađuje da mnogi u Srbiji ne znaju kome da veruju, jer ne mogu da veruju ubicama i kriminalcima iz Miloševićeve ere. Ne mogu da veruju ni Istoku, ni Zapadu. Ne iznenađuje ni da mnoge srpske novinare vodi strast, odlučnost i moćna ideja istine", naglasiom je osnivač Vikiliksa.\nZbog svega toga, Asanž smatra da se Srbija nalazi "između".\n"Ali to nije pozicija slabosti, već snage. To je pozicija mogućnosti koja pojačava glad ljudi za istinom i koja ljudima daje neophodnu perspektivu da istinu prepoznaju kada na nju naiđu", rekao je Asanž u poruci snimljenoj preko skajpa.\nIzvor: Tanjug, 7. april 2014.\nObraćanje Džulijana Asanža, osnivača Vikiliksa, građanima Srbije u emisiji "24 minuta sa Zoranom Kesićem"


UNDP pomaže energetsku efikasnost u Srbiji (VIDEO) - Radio Sto Plus\nUNDP pomaže energetsku efikasnost u Srbiji (VIDEO)\nMinistarsvo rudarstva i energetike Srbije i Program za razvoj Ujedinjenih Nacija (UNDP) potpisali su danas ugovor za pružanje tehničke pomoći za projekat energetske efikasnosti zgrada centralne vlasti, kojim je predvidjena obnova 28 zgrada, medju kojima su Vlada Srbije, Skupština Srbije i Palata Srbija. Ugovor...\nMinistarsvo rudarstva i energetike Srbije i Program za razvoj Ujedinjenih Nacija (UNDP) potpisali su danas ugovor za pružanje tehničke pomoći za projekat energetske efikasnosti zgrada centralne vlasti, kojim je predvidjena obnova 28 zgrada, medju kojima su Vlada Srbije, Skupština Srbije i Palata Srbija.\nProjektom je predvidjeno obezbedjivanje tehničkih usluga, izrada energetskih sertifikata za odabrane zgrade za postojeće stanje, izrada detaljnih energetskih pregleda zgrada, izrada studija opravdanosti i izrada projektne dokumentacije za energetsku obnovu objekata u Beogradu, ukupne površine 208.000 metara kvadratnih.\nMinistarska rudarstva i energetike Zorana Mihajlović je kazala da je projektom vrednim 40 miliona evra obuhvaćeno 28 od 56 zgrada centralne vlasti, te da je polovina zgrada koje će postati energetski efikasne pod zaštitom države, da su uglavnom stare i da troše mnogo energije.\nPrecizirala je da projektno-tehnička dokumentacija treba da se završi do marta ili aprila naredne godine, dok bi u drugoj polovini 2022. trebalo da počnu radovi, a sve mora da se završi u roku od tri godine.\n„Projekat znači da će se smanjiti potrošnja energije za 30 odsto, a emisju štetnih gasova, pre svega CO2 za oko 20 odsto“, rekla je Mihajlović.\nOna je navela da je cilj Vlade Srbije da svaka odluka i projekat koji se ugovara mora da ima pozitivno dejstvo na zaštitu životne sredine i mora da omogući da se smanji emisija CO2 i drugih štetenih supstanci u atmosferu.\n„Energetaska efikasnost je način da se životna sredina učini sigurnijom, a cilj države je da se u narednih nekoliko godina smanji potrošnja toplotne energije najmanje izmedju 20 i 30 odsto, a danas Srbija troši 40 odsto više toplotne energije od svih zemalja EU“, rekla je ona, navodeći da nema razloga da se „baca kroz prozor proizvodnja jedne termoelektrane“.\nStalna predstavnica UNDP u Srbiji Fransin Pikap je kazala da projekat nije važan samo za državu, već i gradjane, jer štednja energije smanjuje zavisnost od uvoza i pospešuje nacionalnu energetsku bezbednost, ali i smanjuje nepovoljan uticaj na životnu sredinu.\nTo dodatno, kako je navela, čini i srpsku ekonomiju konkurentnom na svetskom tržištu.\n„U regionu zapadnog Balkana, kako je ukazano, 36 odsto svih emisija CO2 dolazi iz javnih i privatnih zgrada. Zgrade su takodje najveći potrošači energije, ali kada su projektovane ili prilagodjene za efikasniju potrošnju energije, zgrade predstavljaju veliki potencijal za uštedu energije“, rekla je Pikap.\nDodala je da su u okviru projekta UNDP i Ministarstvo rudarstva i energetike uradili Studiju o uštedi energije u javnim zgradama centralne Vlade.\n„Očekivano smanjenje potrošnje primarne energije u ovim zgradama moglo bi da iznosi 260 miliona kWh, što je jednako količini električne energije koju Grad Novi Sad, na primer, potroši za javno osvetljenje u periodu od deset godina“, rekla je ona.\nPikap je istakla da će UNDP promovisati ovaj projekat kod donatora i fondova za zaštitu životne sredine, dodavži da je projekat samo nasatavak saradnje UNDP-a sa Vladom Srbije.\nKako je precizirano, planirana je energetska obnova zgrade Vlade Srbije, odnosno bivše Palate Ministarstva finansija i Kraljevine Jugoslavije, Palate Predsednika Republike, Palate Srbija, poslovne zgrade Vlade Srbije (SIV 3), zgrade Narodne Skupštine Srbije, Republičke direkcije za imovinu Srbije, Kancelarije za evropske integracije, Republičke komisija za zaštitu prava u postupcima javnih nabavki, Agencije za borbu protiv korupcije, te Kluba narodnih poslanika, ali i niza zgrada koje pripadaju ministarstvima.\nU planu je obnova i zgade Visokog saveta sudstva i Državnog veća tužilaca, kao i Palata glavne pošte u Beogradu u kojoj au smešteni Poverenik za informacije od javnog značaja i zaštitu podataka o ličnosti i Ustavni sud, Zavoda za zaštitu prirode Srbije, Zavoda za unapredjivanje obrazovanja i vaspitanja.\nZa realizacije energetske obnove zgrada Vlada Srbije i Ministarstvo rudarstva i energetike ugovorili su zajam od 40 miliona evra od Razvojne banke Saveta Evrope (CEB) koji je odobren od strane Odbora direktora CEB-a u novembru 2019. godine.\nZajam je potpisan od strane ministra finansija Srbije, u martu 2020. godine i ratifikovan od strane Skupštine Srbije u novembru 2020. godine.\nPredvidjeno je da Program energetske efikasnosti zgarda centralne valde sprovodu Ministarstvo rudarstva i energetike i UNDP, u saradnji sa Upravom za zajedničke poslove republičkih organa.


VELIKA BURA Trampov štab tvrdi da je INTERVJU o SRBIJI LAŽAN, "Nedeljnik" demantuje - Nova Borba\nVELIKA BURA Trampov štab tvrdi da je INTERVJU o SRBIJI LAŽAN, "Nedeljnik" demantuje\nIz redakcije "Nedeljnika" ostaju pri svim tvrdnjama da je intervju autentičan.\nIntervju predsedničkog kandidata na izborima u SAD Donalda Trampa, koji je dao „Nedeljniku“ i u kom se izvinio Srbiji za bombardovanje izazvao je brojne kontroverze.\nNakon što su svetski mediji preneli delove intervjua i nakon što je nastala prava bura zbog Trampove izjave, iz njegovog štaba je saopšteno da je intervju lažan i da niko iz njegovog štaba nikada nije dao odgovore „Nedeljniku“.\nIz „Nedeljnika“ tvrde da je intervju autentičan i da su kontakt sa Trampom obezbedili preko Srbina iz Amerika iz čoveka iz Trampovog štaba Vladimira Rajčića, koji namerava da se kandiduje za predsednika Srbije.\nNedeljnik je objavio i mejl dobijen od Trampove saradnice Suzan Javorovski koja je prva za „Politiko“ tvrdila da nije imala ništa sa intervjuom.\nNa društvenim mrežama oglasio se i Rajčić, preko kog su, po tvrdnjama „Nedeljnika“ i došlo do intervjua, rekavši da je upravo govorio za „Fox“, „CNN“, „NBC“ u kom je rekao da je otkrio istinu o intervjuu, a on takođe ostaje pri tvrdnjama da je intervju autentičan.


Miloš Bojanić - strana 6 - Vesti - Svet Plus\nMiloš Bojanić najnovije vesti - strana 6\nDirektor Dečjeg doma Mladost: Miloš Bojanić nas je slagao\nMiloš Bojanić je nakon pobede u rijalitiju "Farma" na sva usta pričao kako će 5.000 evra pokloniti Dečjem domu "Mladost" u Bijeloj. Od tada je prošlo deset meseci, a nijedna para nije kanula na račun. Stoga se oglasio direktor ove ustanove Borislav Đukanović, pokušavši da saopštenjem upućenom crnogorskim Vijestima podseti folkera na ono što je govorio.\nFolkeru i bivšem učesniku rijalitija „Dvor” Milošu Bojaniću, protiv kog je podneta krivična prijava zbog antisemitizma, od prošle nedelje ukinuta je zabrana pojavljivanja na televiziji Pink. Tako se jedan od najomraženijih učesnika rijalitija posle mesec i po dana prvi put pojavio na ružičastoj televiziji i to u jednoj od najgledanijih emisija „Nedeljno popodne kod Lee Kiš„.\nMiloš Bojanić pokazao rak kože (Foto)\nKada je Miloš Bojanić prilikom posete predstavnicima jevrejske zajednice izjavio da je žrtva bombardovanja jer je zbog osiromašenog uranijuma oboleo od raka kože, mnogi mu nisu verovali! Nepoverljivi ljudi su smatrali da je to njegov način da izbegne odgovornost povodom optužbi za govor mržnje u „Dvoru“.\nMiloš Bojanić: Rak kože sam dobio od stresa na Farmi\nIzjavu da se ne oseća krivim Miloš Bojanić dao je juče u Palati pravde na saslušanju pred istražnim sudijom Prvog osnovnog suda Rašom Jankovićem. Tom prilikom je otkrio da je rak kože dobio na Farmi zbog prevelikog stresa! Folk pevač se u pratnji advokata Milana Latinovića iz advokatske kancelarije Dragana Gojkovića pojavio u sudu kako bi bio saslušan u postupku koji je protiv njega pokrenuo državni tužilac Tomo Zorić zbog govora mržnje u rijalitiju „Dvor“, a na izlasku je najpre rekao:\nMiloš Bojanić ima rak kože (Video)\nViše javno tužilaštvo pokrenulo je istragu protiv Miloša Bojanića i Maje Nikolić zbog govora mržnje tokom rijalitija „Dvor“. Kako je pre nekoliko dana odloženo pevačevo pojavljivanje pred istražnim sudijom, on je zakazao sastanak sa Aleksandrom Nećakom, predsednikom Saveza jevrejskih opština.\nMiloš Bojanić danas pred sudom\nPevač Miloš Bojanić naćiće se dana pred istražnim sudijom u Beogradu, kako bi bio saslušan povodom incidenta koji se dogodio u rijalitiju Dvor.\nMiloš Bojanić: Oprostio sam Djusu, ali Firčija i dalje gonim\nMiloš Bojanić kaže da zbog, po rečima Republičkog javnog tužilaštva, antisemitskih izjava u rijalitiju Dvor, još uvek nije primio nikakav poziv za sud, kao i da je odlučio da povuče tužbu protiv Djusa. Ivan Fece FIrči nije bio te sreće\nMiloš Bojanić se uplašio tužbe\nIstražni postupak koji je Više javno tužilaštvo u Beogradu pokrenulo povodom vređanja Jevreja uplašio je Miloša Bojanića, koji je upravo zbog toga odložio odlazak na skijanje u austrijski Inzbruk. On je sa suprugom Brankom juče trebalo da otputuje, ali mu je najavljena tužba poremetila planove.\nDvor: Maja i Miloš na saslušanju\nViše javno tužilaštvo u Beogradu pokrenulo je istražni postupak protiv Maje Nikolić i Miloša Bojanića zbog osnovane sumnje da su izvršili krivično delo izazivanje nacionalne, verske i rasne mržnje i netrpeljivosti, zbog antisemitskih izjava datih u rijaliti programu "Dvor". Na zahtev tužilaštva, istražni sudija Višeg suda saslušaće dvoje osumnjičenih, kao i svedoke, učesnike ovog rijalitija, koji su bili prisutni kad su sporne izjave date.\nMiloš Bojanić: Planiram da promenim veru, pošto moju svi pljuju\nPevač miloš Bojanić izjavio je da je zatečen pisanjem medija da su mu zabranjena gostovanja na televiziji Pink i da uvečiko razmišlja o tome da promeni veru.


Ono što niste znali o Marini Tucaković\nOduvek je volela da neguje stare vrednosti, te je pri pisanju najleših tekstova izbegavala kompjutere i pisala isključivo hemijskom, i to u različitim bojama. Jedna strofa u jednoj, refren u drugoj boji. Nije krila da često zaboravi šta je napiasla i da kada čuje neku pesmu, ne može da se seti da su to baš njene reči.\nJednom prilikom na pitanje kako obogaćuje svoj rečnik, a kako ga osavremenjuje rekla je:\n- Razgovaram sa ljudima, čitam, i gledam televiziju… A osavremenjivanje… Toliko idem napred da ja osavremenjujem njih, istakla je Marina davne 2001. godine.\nU narodu su je često nazivali pesnikinja, a ona je govorila da kada popunjava formulare pored zanimnja uvek napiše slobodni umetnik. Razliku između poezije i tekstova pesama, objasnila je vrlo jednostavno: - Tekstovi se isplate, a poezija kod nas, ne. Kada su je pitali kako se odlučila za svoju profesiju i kada je shvatila da će tekstopisac biti njeno zanimnje, odgovorila je: Još uvek ne shvatam.\nPoznata autorka najlepših i najzapaženijih tekstova, volela je da ide u šošing, sluša “Dotako sam dno života“ od Tome Zdravkovića, a favoriti među domaćim piscima su joj bili Matija Bećković i Crnjanski. Knjiga kojoj se uvek vraćala bila je “Čarobni breg“ Tomasa Mana. Bila je večiti perfekcionista i najviše volela ličnosti kojima „sve može da stavi u usta“ i pevače kijim aljudi mogu da veruju.\nPodsetimo, Marina je preminula u KBC- u Dragiša Mipović, nakon teške bolesti sa kojom se borila godinama unazad. Porodica i prijatelji, cela estrada, ali i svi koji su voleli njene teksote ostali su u žalosti.\nZašto ubici Šabana Šaulića još nije suđeno?\nMarina Tucaković tekstopisac preminula Marina Tucaković estrada


TrackMania dobija još dve ekspanzije | PC Igre\nTrackMania dobija još dve ekspanzije\nPosle velikog uspeha koji je Francuski studio Nandeo ostvario sa orginalnom Trackmaniom i njenim nastavkom smeštenim u vizuelno prelepo planinsko-kanjonsko okruženje, prva ekspanzija pod imenom TrackMania 2 Valley se najzad bliži izlasku.\nAko do sada niste imali priliku da igrate igre iz ove franšize (prvi deo TrackManije se može besplatno igrati na Steam-u!), u pitanju je arkadna vožnja u kojoj igrači sami mogu praviti veoma kreativne staze koje nikad ne bi mogle biti vožene u stvarnom životu. Sam princip igranja je da kada uđete na server, imate 5 minuta da postavite što bolje vreme na stazi koja je obično dugačka od 15 do 1 minut.\nIako se pored vas može naći čak i preko 100 protivnika, svi oni su predstavljeni kao duhovi – vi ne možete udariti nikoga, a niko takođe ne može udariti vas. Ovakvo okruženje onemogućava bilo kakvo pojavljivanje sukoba između igrača i pravljenje community-a koji je veoma prijateljski nastrojen ka svima, što je složićete se, retkost u današnjem online gaming svetu.\nTrackMania 2 Valley će igračima omogućiti igranje u spektakularnom vizuelnom okruženju (svi snimci iz trejlera su napravljeni od in-game snimaka), a posebna poslastica biće TrackMania 2 Stadium koji će izaći nešto kasnije.\nTrackMania 2 Valley izlazi samo na PC-u početkom 2013. godine, a datum izlaska za Stadium još uvek nije poznat.